Divizoù hollek implij | bev.bzh\nDivizoù hollek implij\nDeskriv a ra divizoù hollek implij ar servijoù ar pezh a vez kavet àr holl ar lec'hienn Internet « bev.bzh », bet embannet get ar gevredigezh Roued, kement servij brudiñ d'an holl zo stag doc'hti, an arload bet savet get bev.bzh evit lakaat ar servij-se da vonet en-dro dre ne vern pesort benveg, hag ivez, gwirioù ha redioù an implijerion. Holl kement-se a vo anvet « ar servij ».\nKement perzh nevez é wellaat pe é klokaat ur servij pe meur a unan, ha kement servij nevez bet kaset get bev.bzh, a vo sujet d'ar memes divizoù, nemet hag e vehe diferet ar c'hontrol.\nGellout a ra an divizoù hollek-mañ bout klokaet get divizoù a-fet.\nResisaet e vênt a pa vez prezantet ar servij pe an arc'hwel.\nAr furmskrid enskriviñ diskouezet enlinenn zo ur lodenn ag an divizoù-mañ.\nGraet e vez « implijour » a gement hinienn pe tudelezh a ya àr ar servij bev.bzh pe er gwel, dre gement feson a c'hell bout, pe a ra get an doare enskriviñ pe/hag a ra get ar servijoù kinniget dre bev.bzh get Roued.\nAr stad implijour a venn lâret e tle pep implijour asantiñ evit mat d'an holl divizoù hollek implij.\nKement mankamant d'ar reolennoù-se a c'hell bout kaoz ma vo paouezet pe lamet ur gont, pe ar gwir da vonet àrnezhi, ha ma vo nac'het a-benn ha da vat an aksed d'ar servij pe da lod anezhoñ.\nTrec'h eo an divizoù-mañ d'an divizoù hollek pe d'ar re a-fet arall ha n'int ket bet aotreet groñs get bev.bzh.\nAn divizoù zo lakaet da dalvout eo ar re e talvoud d'an deiz ma en em enskriv an implijour.\nDerc'hel a ra bev.bzh an tu da gemmiñ he divizoù da bep koulz neoazh, en ur zoujiñ doc'h diferadennoù ar mellad 23.\nKinnig a ra bev.bzh d'hec'h implijerion ur savenn servijoù hag a ro an tu dezhe d'eskemm pe d'en em gavout é klask abadennoù a bep sort, re diazezet àr implij ar brezhoneg. Gellout a ra ar brezhoneg bout danvez an abadenn pe ar yezh implijet e-pad an abadenn.\nKinnig a ra bev.bzh da gentañ-holl arc'hwelioù da eskemm ha da lakaat e darempred hag int treset da reiñ lañs d'an darempredoù e-ser abadennoù etre ar gouvierion hag ar re a c'hellehe bout kouviet.\nPerzh dibar bev.bzh eo kinnig d'ar re a gas abadennoù ha d'ar re a gemer perzh enne prantadoù soubiñ a-bouez arc'hwelioù, mod re ur rouedad sosial, treset a-fetepañs evit eskemm ha reiñ brud d'an abadennoù-se.\nRoet e vez get ar servij an tu ha-razh d'anavout an implijour a-dostoc'h ha da ginnig danvez personelaet.\n4-\tBarregezhioù ha rakrekiz\nDigor eo ar servij bev.bzh d'an holl ha graet eo evit an holl.\nKement implijour a c'hoant en em enskriviñ hag ober get ar servijoù a zle bout barrek, doc'h ar lezenn, da gevratiñ ha da ginnig pe d'ober get ar servijoù-se, ha mand eo edan oad e c'hrata ober gete a-bouez aotre e zileuriadoù hervez-lezenn.\nDisklêriiñ ur stad pe ober getoñ a rank bout gwir ha tu zo er gwiriiñ. Dle eo d'an implijour a zisklêr ar stad-se bout tre da destoniiñ kement aotre rekis a c'hell bout.\nRak-se emañ dle d'an implijour kas doare da bev.bzh a gement chañchamant d'e stad a c'hell bout ha bev.bzh a zalc'h an tu da sevel ur c'hontrol pe da c'houlenn ma vo roet un testoni emañ gwir e vez implijet da vat he servij get an implijour.\nEvit bout sur emañ a-vod hag eeun an eskemmoù graet a-bouez ar servij eh eus bet savet get bev.bzh fesonioù da wiriiñ an enskrivadurioù.\nKement implijour é kinnig un abadenn, ne vern petra a c'hell bout, a zle bout tre da ziskouez en deus ur profil gwir, e vo ag an abadenn-se hag e touj d'ar lezennoù ha d'ar reolennadur e talvoud, evit gwarantiñ n'eo ket un enskrivadur faos bet savet get un den é klask krouiñ ur « profil faos » pe ur « profil a-fet ».\nMerket e vez ar redioù, doc'h rekis, a-vuzul ma en em enskriv un implijour nevez.\n5-\tRakrekizoù teknik\nEvit monet àr ar servij e ranker bout an tu da vonet àr Internet (ar frejoù a-fet a c'hell bout zo àr an implijour).\nRekis eo kaout kement benveg a-fet evit gellout kevreiñ d'ar rouedad Internet ha pellgargiñ dalc'hadoù.\nD'ar liesañ e ranker kaout ur c'hevreiñ uhelgas.\nModet eo ar servij evit ar merdeerioù pe ar sistemoù oberiiñ a vez kavet ar muiañ.\nN'hell ket bout gwarantet ma en em ray ar servij get ur sort kefluniadur arall.\nMa teu da vout rekis pellgargiñ ur meizant a-fet evit ober get ar servij e c'hrata an implijour chom hep er staliiñ, en eiliñ pe ober getoñ kent bout asantet da zivizoù an aotreegezh a-fet.\n6-\tDoare sevel an engouestloù\nAn implijour a c'hoant ober get unan ag ar servijoù kinniget get bev.bzh a rank leuniiñ ar furmskrid enskriviñ savet a-fet, get ma touj d'an diferadennoù a zo amañ.\nA pa sav e gont er rubrikenn « Ma c'hont » e tle an implijour lakaat e anv, e anv bihan, e c'her tremen, e chomlec'h postel ha kement titour a c'hellehe bout rekis evit ober get ar servijoù pe kinnig anezhe.\nDerc'hel a ra bev.bzh an tu da lemel un enskrivadur ma vank un titour bennak pe mand eo direizh, ha n'eus ket tu tamall dezhi ma ne vez ket gellet derc'hel d'an enskrivadur-se.\nTu a vo d'an implijour kavout an divizoù hollek implij àr ar lec'hienn Internet.\nAliiñ a ra bev.bzh d'hec'h implijerion gouarniñ pe moulliñ ur gopienn ag o enskrivadur e stumm ur postel evel mand eo meneget uheloc'h.\nEvit kement enskrivadur e treuzkas bev.bzh dre bostel d'ar buanañ, d'ar chomlec'h postel bet lakaet get an implijour, un testoni ag an enskrivadur.\nNe vo sellet an engouestl evel kemeret ken nemet a pa vo bet resevet un testoni ag an enskrivadur.\nDerc'hel a ra bev.bzh an tu da nulliñ kement enskrivadur graet get un implijour hag a vehe getoñ ur breud é tenniñ da implij ur servij pe d'un enskrivadur kent, pe ma ne vehe ket bet resevet, doc'h ma tegouezh, dielloù testoni, pe ma vehe bet resevet dielloù hag a zo bet lakaet evel direizh.\n7-\tKont an implijour hag anaout\nGrataat a ra kement implijour ag ar servij, evel mand eo goulennet er furmskrid enskriviñ pe, dre vras, pa vez goulennet un titour bennak rekis evit monet en-dro a-zoare ar lec'hienn :\n- reiñ titouroù gwir, reizh, renevezet ha klok evel ma vez goulennet er furmskrid ;\n- derc'hel ha reneveziñ plaen ar roadennoù enskriviñ evit o miriñ gwir, reizh, renevezet ha klok.\nA pa vehe roet titouroù faos, direizh, kozh pe diglok he dehe bev.bzh ar gwir da lemel pe da baouez ar gont ha da refuz a-benn hag evit an amzer da zonet an aksed d'he servij Internet pe d'ur lodenn anezhoñ.\nA pa vez achu an doare enskriviñ e resev pep implijour un anaouder hag ur ger-tremen dezhoñ e-unan, dibar ha n'eus ket tu o reiñ.\nEmañ an implijour, hag eñ nemetken, e karg a brevezded ar gont hag a hini ar ger-tremen, hag a gement tra a c'hell bout graet dre ar gont-se ha/pe get ar ger-tremen.\nGrataat a ra an implijour :\n- Kas doare a-benn dre bostel da bev.bzh ma vez kollet pe laeret e c'her-tremen, ma vez implijet hep aotre e gont ha/pe e c'her-tremen pe ma oui penn d'un argadenn doc'h ar surentez bet degouezhet. Bev.bzh a chañcho ar ger-tremen en hec'h-unan. Disklêriiñ ur c'holl pe ur laeroñsi a c'hell bout kaoz ma vo distrujet, krenn-ha-krak, titouroù ha fichennaouegoù enrollet zo, hep na vo tamm gwir da zigoll erbet, ar pezh a oui reizh-mat an implijour.\n- Sellet mat ha digevreet eo en achuamant a gement dalc'h a zo pe pas. N'hello ket bout lakaet bev.bzh kiriek evit kement koll pe noaz a zegouezehe abalamour d'ur mankamant da ziferadennoù ar mellad-mañ.\n8-\tLakaat da baouez / lemel kont un implijour\nTu zo d'an implijour lakaat e gont da baouez àr ar servij, da bep koulz hag evit kement abeg a c'hell bout, é vonet er rubrikenn « Ma c'hont » hag ec'h ober ar pezh a vez goulennet goudevezh.\nLakaat da baouez a venn lâret n'eus ket tu gwelet an titouroù zo enni ha gellout a ra an implijour distroiñ a pa gar.\nMa c'houlenn an implijour ma vo lamet an titouroù da vat e ranko er goulenn dre lizher é reiñ ur gopienn ag un titl identelezh evit parraat doc'h kement laeroñsi identelezh a c'hell degouezh a pa vez lamet ur gont.\nDistruj holl an titouroù enlinenn hag ar re a zo àr ar servijerioù é herberc'hiiñ servij bev.bzh a vo graet e-korf 1 (UR) miz.\nDerc'hel a ra bev.bzh ar gwir da baouez implij ur gont, pe an enrolliñ anezhi er servij, ma tegouezh abuzerezh pe ur breud, da bep koulz ha hep rakkemenn d'an implijour, hag hep n'he do tamm kiriegezh pe redi erbet en e geñver pe d'unan bennak arall.\nDerc'hel a ra bev.bzh ivez ar gwir d'ober get an deknologiezh, get ar lezenn, get ur mod d'ober pe get kement feson zo e dalc'h geti evit bout tre da lakaat da dalvout an divizoù-mañ, dreist pep tra é parraat an aksed d'ar servij bev.bzh.\nDerc'hel a ra bev.bzh ar gwir da siliñ, da lemel, da refuz, da zegemer, da gas, da ziskouez pe da dreuzkas kement dalc'had a c'hell bout, hep rakkemenn hag hep bout tamm kiriegezh erbet, ha da rakuitiñ kement ezel ha d'er c'has, doc'h ma tegouezh, dirak ar lez-varn ma vez un dra, un titour pe ur feson d'en em zerc'hel enep d'ar lezenn.\n9-\tAnterinded, prevezded ha nann-diskuliadur an dalc'hadoù\nPerzh an implijerion\nA-bouez-bras eo da bev.bzh doujiñ da surentez, da brevezded ha da vuhez privez hec'h implijerion.\nGrataat a ra an implijour ne ray get an titouroù é tenniñ d'ar servijoù ken nemet evit e zoberioù-eñ hag evit ar re zo lakaet da balioù en engouestl-mañ, ha ne savo pe ne lakay ket àr ar marc'had ur lodenn ag ur servij Internet pe unan a-bezh hag a c'hellehe sevel kevezerezh doc'h bev.bzh.\nGouiet a ra pep implijour emañ kement titour, roadenn, testenn, poltred, skeudenn pe tamm danvez (ar pezh a vo anvet a-stroll « dalc'had »), a pa vehe diskouezet d'an holl pe treuzkaset en ur mod prevez, edan kiriegezh piaouer ar gont a zo bet anavet evel an hini en deus krouet pe treuzkaset an dalc'had-se.\nMa pellgarg pe treuzkas titouroù, ha kement dalc'had a c'hell bout, da pe dre bev.bzh, ne vern dre besort feson e c'hell bout dre ar servij, n'eus nemet an implijour, ha gwezh erbet bev.bzh, a zo kiriek.\nSplann eo ivez d'an implijour e ranko diforc'h mat ha kemer àr e chouk holl ar riskloù é tenniñ da implij an dalc'had, dreist pep tra a pa laka e fiziañs e dereadegezh, talvoudegezh pe anterinder an dalc'had-se.\nBev.bzh n'he deus ket perzh àr an dalc'had treuzkaset dre ar servij ha, rak-se, n'eo ket evit gwarantiñ dereadegezh, reizhted pe kalite an dalc'had-se.\nGwezh erbet n'hellehe bout lakaet bev.bzh kiriek d'an dalc'had, d'ur fari pe d'ur mank en dalc'had, da gement koll pe noaz degouezhet get implij un dalc'had bet diskouezet, treuzkaset dre bostel pe dre ne vern pesort feson e c'hell bout graet dre ar servij.\nGrataat a ra an implijour ne ra ket get ar servij, e ne vern pesort feson e c'hell bout, get ar soñj :\npellgargiñ, kas, treuzkas dre gement feson a zo dalc'had é noaziñ, é c'hourdrouz, ec'h abuziñ, é vurutellat, é kunujenniñ, é vonet a-enep da vuhez prevez an den, pe dalc'had a vehe enep d'ar lezenn, lous, hudur, leun a gasoni, rasist pe dalc'had a zo tu rebech en ur feson bennak ;\nober droug d'an implijerion edan oad e ne vern pesort mod ;\ntreuzkas kement dalc'had a c'hellehe bout kaoz, en ur ouiet e c'hell monet pelloc'h evit ar pezh a zo da heul, da vroudiñ d'ober torfedoù pe gwalloù ; da vroudiñ d'an diforc'hiñ, d'ar gasoni pe d'an taerded en arbenn ag ar ouenn, ag ar genel pe ag ar vroad ; da gas doareioù faos ; d'en em gemer doc'h beli ar justis ; da reiñ titouroù é tenniñ da advugeliñ, da brosez pe da emlazh tud edan oad pe da stad unan bennak e-keñver an tailhoù ; da wallvrudiñ ha da gunujenniñ ; d'en em gemer doc'h ar vuhez brevez ; pe c'hoazh da lakaat buhez tud edan oad en arvar é sevel, é kas hag é treuzkas kemennoù taer pe liboudennek pe re tre d'ober gwall d'an doujañs doc'h mab-den... ;\ndiambreziñ talbennoù pe en em servij e kement feson a c'hell bout ag un anaouder evit kuzhat orin an dalc'had bet treuzkaset dre ar servij ;\npellgargiñ, diskouez, treuzkas dre gement feson a c'hell bout kement dalc'had ec'h ober gwall da gement breved, merk marilhet, sekred d'ur mod da sevel, gwir àr ar berc'henniezh intelektuel pe da gement gwir perc'henniezh e piaou d'unan bennak arall, lakaomp ar gwir àr ar skeudenn ;\npellgargiñ, diskouez, treuzkas dre gement mod bruderezh pe dafar brudiñ ha n'eo ket bet goulennet pe aotreet (lakaomp ober get « spam », get « junk mail », pe get ur chadennad lizherennoù pe get kement mod goulenn a c'hell bout) ;\nhaodiñ pe direizhiñ ar servij, ar servijerioù, ar rouedadoù kevreet d'ar servij, enrolliñ pe treuzkas fichennaouegoù ha roadennoù, enne virusoù pe programoù treset da zistruj roadennoù enrollet pe d'ober droug e kement mod a c'hell bout, pe nac'hiñ plegiñ d'an divizoù rekis, d'an doareoù renkiñ, d'ar reolennoù hollek pe d'an diferadennoù reoliek a c'heller lakaat e pleustr get ar rouedadoù kevreet d'ar servij ;\ngwalliñ, a-fetepañs pe pas, kement lezenn pe reolennadur broadel pe etrevroadel e talvoud hag holl ar reolennoù arall zo nerzh ur lezenn enne ;\natahinal e ne vern pesort mod un implijour arall pe meur a unan ;\ndastum ha gouarniñ roadennoù personel hag a zo da implijerion arall ;\nhentiñ an implijerion arall, àr-eeun pe pas, davet servijoù Internet arall pe servijoù a c'hellehe chom hep doujiñ doc'h ar lezennerezh, hag a zo tu lakaat da dalvout, pe/hag an divizoù-mañ.\nGouiet a ra an implijour ne sell ket bev.bzh a-dost an dalc'hadoù seul taol kent o skigniñ.\nNeoazh, derc'hel a ra bev.bzh, ha kement den pe boud anvet geti, ar gwir da nac'hiñ pe da ziblas kement dalc'had a vez tu bout dre ar servij, doc'h he c'hoant-hi, hep na zahe da vout ur redi.\nAr gwir he do bev.bzh, pe kement den pe boud anvet geti, da zistruj pe da lemel kement dalc'had a wallehe danvez an divizoù-mañ pe kement dalc'had a vehe enep d'ar lezenn en ur mod bennak.\nDerc'hel a ra bev.bzh ar gwir da nac'hiñ pe da dretiñ an dalc'hadoù a seblant dezhi gwalliñ danvez an divizoù-mañ pe kement dalc'had a vehe enep d'ar lezenn.\nDerc'hel a ra bev.bzh ivez ar gwir da baoueziñ kont an implijour ha na zouj doc'h an divizoù pe da vihanaat e varregezh da dreuzkas pe da grouiñ kement dalc'had a c'hell bout.\nGouiet hag asantiñ a ra an implijour e c'hell bev.bzh diskuliiñ an dalc'had, na bout e vez gwarantet get bev.bzh doc'h an aksedoù flodus, evit degouezh doc'h ar lezennoù e talvoud pe ma kred dizifiz e vehe rekis en ober :\nen un doare renkiñ dre ar lez-varn ;\nevit doujiñ doc'h divizoù implij ar servij ;\nevit respont da glemmoù diazezet àr ur gwall graet da wirioù ar re arall ;\nevit miriñ gwirioù pe splet bev.bzh, hec'h implijerion pe c'hoazh an dud enlinenn.\nGet lod a arc'hwelioù ar servij e c'hell an den eskemm kemennoù prevez dre skrid get implijerion arall ag ar servij, doc'h ma tegouezh.\nGouiet a ra an implijour e vez miret get bev.bzh ur gopienn a gement kemenn a zo, a pa vehe prevez pe micherel, hag eñ bet kaset d'un ezel arall, get ar soñj gwarantiñ surentez pep unan ma sav breud.\nDerc'hel a ra bev.bzh ar gwir da ouiet penn da zanvez ar c'hemennoù prevez, adal ma tro da vout rekis.\n10-\tDoareoù melestriñ\nGouiet a ra an implijour reizh-mat ne vez ket gwarantet pe sifret treuzkas an dalc'hadoù, hag asantiñ a ra da gement-se a-zevri-kaer.\nGellout a ra bev.bzh lakaat reolennoù hollek ha bevennoù àr implij ar servij da dalvout ha, en ur ouiet e c'hell monet pelloc'h evit kement-se, merkiñ ar spas memoer brasañ a c'hell bout roet da servijerioù bev.bzh, lec'h ma vo herberc'hiet an dalc'had, ha merkiñ an niver brasañ a wezhioù ma c'hello an implijour monet àr ur servij e-pad ur prantad lakaet (ha pad brasañ pep aksed).\nDerc'hel a ra bev.bzh ar gwir da lakaat a-benn diàr-linenn ur lodenn pe holl roadennoù un implijour ma risklont da zirañj ar servijer hag a zo enrollet fichennaouegoù an implijerion àrnezhoñ, lakaomp ma vez sachet re àr ar pourvezioù.\nDerc'hel a ra bev.bzh ar gwir da lakaat da baouez, evit ar mare, an aksed d'he servijoù en arbenn a labourioù kempenn pe/ha gwellaat, hep na savehe gwirioù da zigoll.\nGrataat a ra bev.bzh memes tra e ray d'ar gwellañ evit bihanaat an niver a sort labourioù.\nGouiet a ra an implijour ivez eh eus frankiz da bev.bzh da lemel kement kont chomet dizimplij e-pad tri (3) blez.\nN'hell bev.bzh nemet grataat e ray d'ar gwellañ evit parraat ma vehe distrujet pe ma chomehe hep bout enrollet kement kemenn, darempred pe dalc'had bet skignet pe treuzkaset a-bouez ar servij.\nN'hell bev.bzh nemet grataat e ray d'ar gwellañ evit ma eh ay mat en-dro, ma pado, ma chomo dijapl, kendalc'het ha miret an dalc'hadoù treuzkaset davet pe a-bouez ar servij.\nN'hell ket bout lakaet bev.bzh kiriek ma sav bec'h pe breud a-zivout danvez ar c'hemennoù bet skignet get an implijerion àr ar servij (testennoù, skeudennoù, poltredoù, logoioù...) keit ha ma ne vez ket kaset doare, dre an diferadennoù savet get ar lezenn, da bev.bzh, ha hi just herberc'hierez an dalc'had bet diskouezet àr ar servij, emañ splann e vehe dalc'had difennet hag enep d'ar lezenn àr ar Servij.\nGoude bout diferet kement-se e ped bev.bzh an implijerion da gas doare dezhi kentizh ma en em gavont get abuzerezh àr ar servij.\nDegas a raer soñj penaos disklêriiñ er feson-se ne dalv ken nemet da reiñ da ouiet ha ne lak ket bev.bzh kiriek, dreist pep ma eh eus komz a lemel un dalc'had a vehe lakaet abuzerezh pe enep d'ar lezenn.\nKement kemenn a-zivout dalc'hadoù difennet pe miret get gwirioù oberour kaset da bev.bzh a rank bout kaset a-bouez ur lizher erbedet get skrid-degemer da chomlec'h bev.bzh en ur lakaat an titouroù-mañ da heul :\ndeiziad ar c'hemenn ;\nmand eo an hini a gas un hinienn : e anv, e anv bihan, e vicher, e lec'h annez, e vroadelezh, deiziad e c'hanedigezh hag ar lec'h anezhi ;\nmand eo an hini a gas un dudelezh : he stumm, hec'h anvadur, he sez sosial hag ar c'hannad barrek da gomz eviti er lez-varn ;\nanvadur ha sez sosial an degemerer (Roued) ;\ndeskrivadur ar fedoù difennet hag o lec'hiadur resis (get kopienn chomlec'h URL resis an dalc'had) ;\nan abegoù zo kaoz ma tle bout lamet an dalc'had, enne an diferadennoù lezenn hag an arguzennoù ;\nkopienn ar c'hemenn bet kaset da aozer pe da embanner an titouroù pe an oberoù difennet, é c'houlenn ma vint paouezet, lamet pe kemmet, pe ar brouenn a ziskouez n'eus ket bet tu monet e darempred get an aozer pe get an embanner.\nDegas a raer soñj penaos kement den a brezant un dalc'had pe un oberenn evel difennet get ar soñj ma vo lamet pe paouezet d'er/he skigniñ, na bout e oar emañ faos an titour, a c'hell riskliñ kastizoù, evel mand eo lakaet er lezennerezh e talvoud.\n12-\tBevennoù d'ar c'hiriegezhioù\nTu zo monet àr bev.bzh dre ar rouedad Internet noz-ha-deiz, sul ha pemdez, ha soñj bev.bzh eo ober d'ar gwellañ evit ma pado ha ma talc'ho ar servijoù kinniget, ha get kalite.\nNeoazh, en arbenn a berzhioù hag a strishadurioù an Internet, ar pezh a oui reizh-mat an implijour, n'hell ket bout lakaet bev.bzh kiriek, adal ma ra-hi get ar fesonioù mat a-fet efedusted ha surentez :\na dizhoù aksed é tonet a servijoù arall, a c'horrekadurioù, pe ma vez diaes tizhiñ roadennoù an implijour,\nag an eskemmoù dre bostel chomet sac'het, en arbenn a berzhioù hag a strishadurioù an Internet,\nma vez kemmet titouroù pe roadennoù e-pad un treuzkas dre ne vern pesort mod da bellgehentiñ pe ne vern pesort mod arall ;\nma vez kontammet roadennoù ha/pe meizantoù an implijour dre ur virus, en ur ouiet emañ àr an implijour o gwarantiñ ;\na intruadurioù drouk graet get tud arall àr spas an implijour pe a laeroñsi roadennoù, en despet d'an diarbennoù surentez bet lakaet ;\na noazioù daet da heul koll, kemm ar roadennoù, pe ne vern pesort implij flodus anezhe, ag un treuzkas diàr gwall zarvoud ag ur virus pe a draoù noazus, a emzalc'h unan bennak arall, ag ur labour chomet sac'het ;\na noazioù a c'hell bout graet d'ar servijerioù kevreet, hag a zo edan kiriegezh an implijour, a noazioù a bep sort, graet àr-eeun pe pas, é tenniñ d'an dafar pe pas, re degouezhet rak an implijour en deus sellet ha/pe implijet ar servij Internet-mañ (ha servijoù arall stag doc'htoñ) pe en arbenn a arloadoù a c'hell bout da bellgargiñ pe a implij titouroù dre skrid pe dre welet, hag a c'hellehe bout bet dastumet, hag a gement gaou argant pe kenwerzh, a goll programmoù pe roadennoù en e sistem stlenn ;\nma vehe distroet ar gerioù-tremen, ar c'hodoù kuzh, pe dre vras, kement titour kizidik evit an implijour ;\na goll roadennoù zo d'an implijour : ur servij Internet enlinenn da ziskouez ha da eskemm titouroù ha da sevel darempred eo bev.bzh, nend eo nag ur savenn dielliñ nag ur savenn saveteiñ;\nma vez goulennet get ur bennadurezh ag ar lez-varn pe unan varrek ag ar velestradurezh ma vo paouezet ar savenn, evit ar mare pe da vat, pe ma vez savet ar goulenn get ur perzh arall da zoujiñ doc'h mellad 6 ar Loi n° 2004-575 du 21 juin 2004 pour la confiance dans l'économie numérique (LCEN ).\n13-\tProuenn an engouestloù\nAkord eo bev.bzh hag an implijour get ar soñj penaos implij ar gont get an implijour e-unan pe get unan bennak arall a destoni e asantont da gement eskemmadenn graet get bev.bzh get un implijour arall, ne vern pesort dalc'had zo enni na pesort skor a vez implijet.\nSellet e vez an titouroù bet enrollet get ar sistem evel prouennoù àr natur, dalc'had ha deiziad an eskemmadennoù bet graet.\nAr modoù-se da brouiñ n'eus ket tu o nagenniñ dre ar lezenn.\nGellout a ray bev.bzh ober he mad, get ar soñj bout prouennoù, a gement akt, fichennaoueg, enrolladenn, danevell heuliiñ, stadegoù àr gement skor a c'hell bout, en ur gontiñ ar skor stlennek bet savet, resevet pe miret àr-eeun pe ameeun en un diaz-stlenn.\n14-\tGwarantoù àr ar servijoù kinniget\nGouiet a ra an implijour penn da berzhioù pennañ ar servijoù kinniget àr ar servij bev.bzh.\nPedet e vez neoazh an implijour da glask penn da gement titour klokaat a vez roet.\nN'hell bout roet gwarant displeg pe empleg erbet get bev.bzh a-zivout kement-se.\nN'hell ket bout lakaet bev.bzh kiriek a gement noaz graet da heul ar sevel darempred.\nDegas a raer soñj penaos deskrivadurioù ar servijoù kinniget, a pa vehent testennoù pe poltredoù, n'aont ket d'ober danvez ur gevrat.\nNa bout e vehe lakaet traoù enep d'ar lezenn, dijaoj, amresis, direizh n'hellehe ket bout lakaet bev.bzh kiriek e mod erbet.\nGrataat a ra bev.bzh emañ he freder get ar servijoù da lakaat e darempred, ha ken nemet get ar re-se, evit gwarantiñ an efedusted anezhe e-keñver an deskrivadur a vez kavet àr ar servij Internet da zeiziad an enskrivadur.\n15-\tDale dislâret\nLakaet eo splann penaos, evit doujiñ doc'h ar Code de la consommation (melladoù L. 121-20 hag ar re zo da heul), en ur servij lakaat e darempred, hag a c'hell bout arsavet just goude an implij anezhoñ, a pa vez savet ur gevrat a-bell n'eo ket sañset an implijour tenniñ gounit ag ur gwir da zislâret hep bout kastizoù na rankiñ reiñ un abeg.\nLakaet e vez arest d'ar gwir da zislâret kent e dermen enta, a pa vez kaset ur gevrat betak hec'h achuamant get an implijour rak eñ, ec'h ober un eskemmadenn, a c'houlenn a-zevri-kaer ma vo lakaet arsav d'ar gwir da zislâret.\nPandeogwir e vez roet servijoù kelaouiñ, eskemm ha lakaat e darempred get bev.bzh a p'en em enskriv an implijour, hag en ur ouiet e c'hoant an implijour ma komañso bev.bzh reiñ he servij lakaat e darempred a-benn, e-raok ma vo achu an dale a 14 (pevarzek) deiz goude bout kadarnaet an enskrivadenn, emañ bev.bzh hag an implijour a-du get ar soñj ma tilezo an implijour e wir da zislâret.\n16-\tPerc'henniezh intelektuel\nFramm hollek, testennoù, skeudennoù bev pe pas, sonioù ha skiant-prenet bev.bzh, ha kement tra a ya d'ober ar servij, en ur gontiñ an deknologiezh implijet, zo e piaou da bev.bzh, d'ar servij ha d'ar re o dehe roet o asant da bev.bzh d'ober gete, a pa vehe edan ar reol perc'henn pe an hini dieub.\nDifennet eo eiliñ, kemmiñ, treuzkas, embann, modiñ, àr gement skor a c'hell bout, pe implij e kement mod a c'hell bout, ur lodenn ag ar servij pe ar servij en e bezh hep un aotre dre skrid bet roet kent get bev.bzh, nemet hag e vehe diferet en ur mod arall en ur feson splann pe dre abegoù é tenniñ d'an aotre implijet.\nKement-se a vehe lakaet evel un dambrez da vout kastizet get ar mellad 335-2 ha get ar re zo da heul e Kod ar berc'henniezh intelektuel.\nHañval eo evit an diazoù roadennoù bet savet get bev.bzh a vez kavet, doc'h ma tegouezh, àr ar servij Internet, ha miret e vênt a-bouez diferadennoù Kod ar berc'henniezh intelektuel é tenniñ da warez lezenn an diazoù roadennoù.\nN'hell ket ar roadennoù a gaver àr ar servij Internet bout prestet, eskemmet pe sedet, tennet, memp evit un darn anezhe, pe treuzkaset àr ur skor arall.\nAn tresoù diforc'h implijet get bev.bzh ha get he c'hevelerion, hag ar logoioù a vez kavet àr ar servij Internet, zo disklêriet get o fiaouerion o-unan.\nDifennet eo enta eiliñ ur lodenn ag an tresoù diforc'h-se pe an holl anezhe, merkoù pe logoioù hag en ober diàr elfennoù ar servij Internet hep aotre bev.bzh, evel ma tiviz mellad 713-2 Kod ar berc'henniezh intelektuel.\n17-\tLiammoù gourskrid ha kevreadurioù\nGellout a ra bout lakaet ur liamm ordiner é kas àr-eeun àr bajenn degemer ar servij bev.bzh get ur servij Internet arall.\nKement-se n'hell ket bout gwelet evel ur feur emezeliñ goloet.\nAtav, kement liamm, na bout emañ aotreet groñs, a c'hell bout lamet ken nemet diàr goulenn bev.bzh.\n18-\tLod an implijerion\nGouiet a ra an implijour e ro an tu da bev.bzh, a pa lak un dalc'had enlinenn àr pe a-bouez ar servij, da implij, da eiliñ, da gemmiñ, da ranniñ, da ziskouez, da skigniñ an dalc'had-se evit netra, en ur venegiñ anv an implijour/aozour.\nKontant eo an implijour d'ober d'ar gwellañ evit miriñ ar gwirioù àr ar berc'henniezh intelektuel zo dezhoñ àr an dalc'had-se, dreist-holl é roiñ ar menegoù a wirioù oberour a zegouezh.\n19-\tRoadennoù personel\nEn he servijoù e tegouezh d'ar savenn bev.bzh dastum ha tretiñ roadennoù personel, en ur zoujiñ doc'h reolennadur (UE) 2016/679 Parlamant Europa, doc'h hini Kuzul an Unaniezh bet votet d'ar 27 a viz Ebrel 2016 àr gwarez ar roadennoù personel (« RGPD »), hag ivez doc'h ar lezenn Nnn 78-87 bet kemmet d'an 6 a viz Genver 1978, get ar soñj bout sur e labouro mat ar servij.\nMa ra get ar servij-se e c'heller soñjal penaos an implijour a asant d'ar feson ma vez dastumet ha tretet ar roadennoù personel get bev.bzh. Divizet e vez ar feson-se e politikerezh tretiñ ar roadennoù personel a vez kavet amañ.\n20-\tNerzh meur\nN'heller ket lakaat ar garez àr ar c'hevrennoù ma ne vez ket kaset da benn unan ag o redioù, hag int deskrivet amañ, pe ma vez dale dezhe en arbenn ag un nerzh meur, evel-se e touj doc'h mellad 1218 ar C'hod keodedel.\nDle e vo d'ar gevrenn hag en em gavo get an degouezh kas doare d'ar gevrenn arall n'eo ket evit kas he servij da benn ha displeg perak.\nBiken n'hello bout sellet ar paouez redioù evel un abeg da damall abalamour d'ur redi bout chomet e darn na bout kaoz ma vo roet dic'haouioù pe kastizoù dale.\nLakaet e vo ar seveniñ redi da baouez hed-ha-hed an nerzh meur mand eo-eñ berrbad ha ma ne bad ket pelloc'h evit 10 (dek) deiz.\nRak-se, kentizh mand eo lamet an abeg a zo kaoz mand eo paouezet ar redioù etreze e ray ar c'hevrennoù d'ar gwellañ evit krog en-dro d'ar buanañ get ar seveniñ ordiner ag o redioù dre gevrat.\nAr gevrenn ha n'eo ket evit kas he redi da benn a gaso doare d'an hini arall a-benn pegourz e c'hello en ober en-dro dre ur lizher erbedet get skrid-degemer pe ne vern pesort akt ha n'eo ket graet get un ensav lez-varn.\nMa chom dalc'het da vat pe ma pad en tu arall da 30 (tregont) deiz, e vo kemmet an divizoù-mañ hervez danvez ar mellad « dirouestl abalamour d'un nerzh meur ».\nAkord eo ar c'hevrennoù get ar soñj e vo lakaet ar frejoù bet degouezhet àr ar gevrenn ha n'eo evit kas he redi da benn e-pad ar paouez-se.\n21-\tDiover a ziawel\nMa tegouezh ur chañchamant degouezhioù n'eus ket tu diawel a pa vêr é sevel ur gevrat, evit doujiñ doc'h diferadennoù mellad 1195 ar C'hod keodedel, e c'hell ar gevrenn, ha n'he deus ket asantet d'ar riskl ma en em gavo re a frejoù dre un akt, goulenn ma vo marc'hartaet en-dro ar gevrat get ar c'hengevratour.\nNeoazh, ma chom da vat ar chañchamant degouezhioù ha n'eus ket bet tu diawel a pand eo bet savet ar gevrat pe ma pad en tu arall da 2 (daou) viz, e vo kemmet an divizoù-mañ just ken aes hervez an diferadennoù lakaet er mellad « dirouestl evit diover a ziawel ».\nA pa zegouezhehe d'unan ag an diferadennoù-mañ donet da vout nul ha netra en arbenn ag ur chañchamant lezennerezh, reolennadur pe diàr diviz ur lez-varn, n'hellehe ket bout kemmet reizhder an diferadennoù arall e mod erbet nag arsavet a zoujiñ doc'hte.\nTitloù ar melladoù ne dalvont nemet da ziskouez petra zo enne.\nLakaet e vez an divizoù-mañ da dalvout a-bad ma vez kinniget servijoù enlinenn get bev.bzh.\nGellout a raont bout kemmet da bep koulz.\nMa vênt kemmet e vo kaset doare ag ar chañchamant get bev.bzh d'an implijour dre bostel edan pemzektez.\nA-benn neuze en do-eñ 30 (tregont) deiz, adal an deiz ma resev an doare, evit torriñ ar gevrat-mañ é lemel e enskrivadur.\nA pa vo achu an termen-se e vo lakaet ar gevrat nevez evel degemeret.\n24-\tRezolvidigezh ar gevrat\nRezolvidigezh en arbenn ag un diover a ziawel\nAr rezolvidigezh degouezhet rak n'eus ket bet tu seveniñ ur redi daet da vout re ger a vo ret gortoz 15 (pemzek) deiz, goude bout kaset ur c’hemenn ofisiel é tisklêriiñ ar soñj lakaat da dalvout an diferadenn-mañ a-bouez ur lizher erbedet get skrid-degemer pe a-bouez ne vern pesort akt graet er-maez ag ar lez-varn, kent he lakaat da dalvout, en despet d’an diferadenn evit rezolviñ evit ur mank d’he redioù graet get ur gevrenn lakaet edan da heul.\nRezolvidigezh en arbenn ag ur redi bras a-walc'h chomet disevenet\nAr gevrenn a gollo abalamour d'ar mank a c'hello, en despet d'an diferadenn evit rezolviñ evit ur mank d’he redioù graet get ur gevrenn lakaet edan da heul, ma chom disevenet unan ag ar redioù bras a-walc'h hag zo àr ar gevrenn arall, kas doare dre ur lizher erbedet get skrid-degemer, ag ar mank d'ar redioù-mañ, 15 (pemzek) deiz goude bout kaset ur c'hemenn ofisiel, ha eñ chomet didalvez, evit lakaat da dalvout diferadennoù mellad 1224 ar C'hod keodedel.\nRezolvidigezh en arbenn ag un nerzh meur\nAr rezolvidigezh hep ar lez-varn hag en arbenn ag un nerzh meur a vo ret gortoz 15 (pemzek) deiz, goude bout kaset ur c’hemenn ofisiel é tisklêriiñ ar soñj lakaat da dalvout an diferadenn-mañ a-bouez ur lizher erbedet get skrid-degemer pe a-bouez ne vern pesort akt graet er-maez ag ar lez-varn, kent he lakaat da dalvout, en despet d’an diferadenn evit rezolviñ abalamour d'ur mank d’he redioù graet get ur gevrenn lakaet edan da heul.\nEr c'hemenn ofisiel-mañ e tleo bout meneget ar soñj lakaat da dalvout an diferadenn-mañ.\nRezolvidigezh en arbenn ag ur mank d'he redioù graet get ur gevrenn\nMa ne vez ket doujet get unan ag ar c'hevrennoù redioù zo ag an diferadennoù-mañ e c'hellint-int bout rezolvet doc'h c'hoant ar gevrenn zo bet graet gaou dezhi.\nSplann eo e tegouezho ar rezolvidigezh-mañ en arbenn ag ur mank d'he redioù graet get ur gevrenn hep ar lez-varn 15 (pemzek) deiz goude bout bet kaset ur c'hemenn ofisiel da seveniñ, hag eñ chomet difrouezh, penn-dre-benn pe lod anezhoñ.\nGellout a ray ar c'hemenn ofisiel bout kaset a-bouez ur lizher erbedet get skrid-degemer pe a-bouez ne vern pesort akt er-maez ag ar lez-varn.\nDivizoù boutin evit an degouezhioù rezolviñ\nPandeogwir n'hell an eskemmoù etre ar c'hevrennoù bout talvoudus, adal mand eo savet ar gevrat betak ken nend eo torret, ken nemet a pa vez sevenet ar gevrat penn-dre-benn, e vo roet digolloù ma vez lakaet arest d'an eskemmoù-se.\nAtav, ar gevrenn zo bet graet gaou dezhi a c'houlenn goulenn dre ar lez-varn ma vo roet dic'haouioù dezhi.\n25-\tAr gwir a zegouezh hag ar barregezhioù\nMa sav klemmadur get unan bennak e klasko bev.bzh en em glevet dre gaer getoñ.\nDa vihanañ e vo graet hervez ar reolennoù boutin àr ar barregezhioù.\nGouiet a ra an implijour e c'hell ober get un hanterouriezh kustum, dreist pep tra dre ar Commission de la médiation de la consommation selon sa qualité (Code de la consommation, mellad L. 612-1) pe dre an ensavioù hanterouriezh a zo dre dachenn, hag a vez kavet ar menegoù anezhe àr ar lec'hiennoù https://ec.europa.eu/consumers/odr/main/index.cfm?event=main.home2.show&lng=fr ha https://www.economie.gouv.fr/mediation-conso… pe dre kement mod d'en em glevet (hanterouriñ, lakaomp) ma sav nagenn.\nRenet eo ar gevrat get lezenn bro-Frañs.\nHoll an nagennoù a c'hellehe sevel etre ar c'hevrennoù, a pa vehe graet ur c'hompren d'ar gevrat-mañ pe lakaet da dalvout, zo, dre mank a gavout un emglev dre gaer, edan perzh barregezh ar barnerezhioù ampart hervez ar reolennoù e talvoud nemetken ha ma vez roet an tu get ar lezenn e vint lakaet dirak ar lezioù-barn ampart hervez ar lezenn.


"May the 4th be with you" logo implijet evit ar Star Wars Day\nAr Star Wars Day, d'ar 4 a viz Mae, zo un devezh lid evit oberenn George Lucas, Star Wars. Lidet e vez gant an dud sot gant ar frañchiz. An devezh lid a zo bet brudet buan dre ar mediaioù ha dre lidoù gant tud treuzwisket.\nAn devezh a zo bet choazet a-ziwar ar frazenn brudet "May the Force be with you" troet da "May the Fourth be with you". Memes ma ne oa ket bet lakaet ofisiel an devezh-se gant Lucasfilm, an dud sot gant Star Wars dre ar bed a heulie anezhañ. Abaoe ez eo bet adkemeret gant Lucasfilm ha Disney evel devezh lid bed Star Wars.\nAdtapet diwar « https://br.wikipedia.org/w/index.php?title=Star_Wars_Day&oldid=1837112 »\nKemmoù diwezhañ degaset d'ar bajenn-mañ d'an 27 Mae 2019, da 20:17.


Polifemos (Kiklop) - Wikipedia\nPenn Polifemos. Mirdi Boston.\nOdysseüs hag e geneiled o tallañ Polyfemos, amforenn eus Henc'hres, war-dro 650 kent J.-K., mirdi Eleusis.\nPolifemos (en henc'hresianeg : Πολύφημος Polúphêmos, ger-ha-ger « a gomz kalz, teodek » pe « illur ») zo ur c'hiklop eus mojennoù Hellaz kozh, hag a oa mab da Boseidon ha d'an nimfenn Thoosa.\nEn Odisseia e lenner ez eas Odisseüs hag e listri betek enezenn ar Gikloped ma voe tapet an haroz Odisseüs, ha darn eus e dud, gant ar c'hiklop Polifemos a blaouias lod anezhe. Dont a rejont a-benn da dec'hel kuit a-drugarez d'un dro-gamm graet gant Odisseüs : mezviñ ar c'hiklop a reas gant gwin kemeret digant ar Gikoned, a-raok tarzhañ lagad nemetañ an euzhvil e-pad e gousk.\nOdisseüs en doa touellet Polifemos da gentañ o lavarout e oa Outis e anv, ar pezh a dalvez "nikun" pe "den ebet". Ha pa ziredas kenvroidi Polifemos d'e sikour e c'houlennjont petra a c'hoarveze gantañ : hag eñ da zisplegañ edo o paouez bezañ dallet gant den ebet, hag e tremenas evit un inosant. Kuitaat a rejont groc'h ar c'hiklop goude se o kuzhat dindan deñved ramzel ar c'hiklop p'o leze da vont da beuriñ. Met d'ar c'houlz ma'z ae kuit e lestr eus an enezenn, ne voe ket Odisseüs evit miret a ziskuliañ e anv gwirion da c'hoapaat Polifemos. Hennezh, kounnaret-ruz, a daolas roc'helloù bras trema al lestr, ha darbet e oa dezhañ flastrañ anezhañ. Goude-se e c'houlennas digant e dad Poseidon veñjañ anezhañ, o virout ouzh Odisseüs da zistreiñ biken d'e vro, pe, mard e oa tonket d'en ober, o lezel anezhañ da zistreiñ d'e vro goude poanioù hir, war ur vag estren, kollet gantañ holl e geneiled, ha ma ne gavfe er gêr nemet reuz ha gwalleur.\nPolifemos (entre 1639 ha 1640) gant Guido Remi (1575–1642) B\nPolifemos o skeiñ reier gant bag Odisseüs, gant Arnold Blöcklin.\nAdtapet diwar « https://br.wikipedia.org/w/index.php?title=Polifemos_(Kiklop)&oldid=1954860 »\nKemmoù diwezhañ degaset d'ar bajenn-mañ d'an 15 C'hwe 2022, da 09:28.


UDB o kabaliñ evit gwirioù pobl Katalonia - Unvaniezh demokratel Breizh\nUDB o kabaliñ evit gwirioù pobl Katalonia\nChom a ra Unvaniezh Demokratel Breizh kengret gant pobl Katalonia er mareoù diaes emañ-hi o vevañ: nullet ar statud emrenerezh evit ur prantad, nac’het ar gwir d’en emdermeniñ, ha moustrerezh ouzhpenn war pennoù an dizalc’hourien. Kinnig a ra neuze da dud Breizh sevel o mouezh ha kas o soñj da gannad Bro-Spagn e Pariz.\nEvit hen ober e vo skignet kartennoù-post gant izili Unvaniezh Demokratel Breizh er sizhunioù a zeu. Ar gartenn a vo da vezañ sinet ha peget un timbr outi evit bezañ kaset d’ar c’hannati, skrivet warni ur gemenadenn a zegas soñj ez eo ar gwir etrebroadel d’en emdermeniñ lakaet a-us d’al lezennoù broadel. Goulennet eo ivez er gemenadenn-se e krogfe gouarnamant Bro-Spagn da varc’hata da vat gant pennoù ar Generalitat ha da chom a-sav gant moustrerezh al lezioù-barn hag ar polis a-enep d’an dizalc’hourien a gas o raktres da benn gant doareoù demokratel.\nO nac’hañ e vefe toullbac’het dilennidi ar bobl ha keodedourien evit ur stourm politiel difeuls eo pennaenn an demokratelezh en Europa emaomp o tifenn.\nUnvaniezh Demokratel Breizh, stag ouzh an doujañs ouzh ar gwirioù demokratel pennañ, a chom prest da gregiñ gant oberennoù skoazell all ma’z afe gwashoc’h c’hoazh an traoù evit pobl Katanonia\nAmañ-dindan e kavoc’h ur stumm eus ar gartenn-bost a c’haller skignañ dre ar rouedad\n(goulenn diganeomp ma fell deoc’h kaout ur stumm da voullañ).\nAutonomie de la Bretagne autonomiste Breizh Bretagne Bretagne autonome Bretagne autonomie écologie fédéraliste France gauche gauche bretonne Parti breton parti local parti politique régionaliste UDB Union démocratique bretonne


Lec’hiadur Gotland e Sveden\nGotland zo un enezenn eus ar Mor Baltel, er reter da aod Sveden. An enezenn vrasañ eus ar Mor Baltel eo, dezhi ur gorread a 2 994 km². Ur gontelezh hag ur broviñs istorel eus Sveden eo ivez.\nVisby eo ar gêr vrasañ war an enezenn, ur gêr gozh anezhi, savet en Xvet kantved, da vare Kevre an Hansa. Lakaet eo bet war roll glad ar bed gant an Unesco.\nGant un nebeud enezennoù bihan (Fårö, Stora Karlsö, Lilla Karlsö ha Gotska Sandön) ez a d’ober kontelezh Gotland. Distank a-walc’h eo an annezidi (58 000 a annezidi, stankter ar boblañs dindan 20 den dre gilometr karrez). Bevañ a reont diwar sevel loened, pesketa ha gounit koadoù, ha pouezus eo an touristerezh ivez.\nEvel inizi all er Mor Baltel (Öland e Sveden, Saaremaa ha Hiiumaa en Estonia) ez eo Gotland ur bladenn uhelik a-us ar mor ha tevennoù serzh zo a-hed an aod.\nEn enez Gotland e veze kaozeet gwechall henc'hutneg, ur yezh skandinavek aet da get bremañ.\nSkoed ardamez enez Gotland\nAdtapet diwar « https://br.wikipedia.org/w/index.php?title=Gotland&oldid=1815962 »\nKemmoù diwezhañ degaset d'ar bajenn-mañ d'an 17 Kzu 2018, da 01:53.


Pajenn:Le Gonidec - Bibl Santel pe Levr ar Skritur Sakr, eil levr.djvu/198 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/198\n24. Hervez hô saotr hag hô gwall em eûz gréat d’ézhô, hag em eûz kuzet va dremm out-hô.\n25. Râk-sé ével-henn é lavar ann Aotrou Doué : Bréman̄ é tigasinn sklaved Jakob, hag em bézô truez oud holl dî Israel ; hag é teûi oaz d’in évit va hanô san̄tel.\n26. Hag hî a zougô ho mézégez, hag ann holl fallagriézou hô deûz gréat em énep, pa choumin̄t enn hô brô hô-unan gan̄t fisian̄s, hag héb aoun râk dén :\n27. P’am bézô hô digaset eûz a dôuez ar brôadou, hag em bézô hô strollet eûz a vrôiou hô énébourien, hag é vézinn bét san̄télet enn hô zouez dirâk kalz a vrôadou.\n28. Hag hî a wézô pénaoz eo mé ann Aotrou hô Doué, ô véza ma em eûz hô dizouget é-touez ar brôadou, ha ma em eûz hô strollet enn hô brô hô-unan, ha n’em eûz lézet hini anézhô énô.\n29. Ha na guzinn mui va dremm out-hô ; râk skuḻa a rinn va spéred war holl di Israel, émé ann Aotrou Doué.\nAr profed a wél assével eur géar hag eunn templ.\n1. Er pempved bloaz war-n-ugen̄t eûz hon dizougadur, é derou ar bloaz, enn dékved deiz eûz ar mîz, er pévarzékved bloaz goudé disman̄tr kéar : enn deiz-zé enn-déeun é teûaz dourn ann Aotrou war-n-oun, hag am c’hasaz dî.\n2. É gwélédigésiou Doué é kasaz ac’hanoun é brô Israel, hag é lékéaz ac’hanoun war eur ménez uc’hel-meûrbéd, war béhini éz oa ével tî brâz eur géar trôet war-zû ar c’hrésteiz.\n3. Hag hén̄ am lékéaz da von̄d ébarz : ha chétu eunn dén a wéliz en dôa eur sell a lugerné ével arem, hag enn hé zourn eul linen lîn, hag enn dourn all eur gorsen ven̄t : hag hen̄ a oa enn hé zâ é-tâl ann ôr borz.\n4. Hag ann dén-zé a lavaraz d’in : Mâb dén, gwél gan̄d da zaoulagad, ha sélaou gan̄d da ziskouarn, ha laka da galoun war gémen̄t a ziskouézinn d’id : râg évid hô diskouéza d’id oud bét kaset aman̄ ; rô da anaout da dî Israel kémen̄d ez pézô gwélet.\n5. Ha chétu eur vur enn diavéaz trô-war-drô d’ann tî a bép tû, hag é dourn ann dén eur gorsen ven̄t eûz a c’houec’h ilinad hag eur raouen a héd ; hag hen̄ a ven̄taz léd ar vûr eûz a eur gorsennad, hag ann uc’hélded ivé eûz a eûr gorsennad.\n6. Hag hen̄ a zeûaz oud ann ôr a zellé war-zû ar sâv héol, hag é piñaz dré hé daésiou ; hag hén̄ a ven̄taz treûzou ann ôr eûz a eur gorsennad a léd, da lavaroud eo é oa unan eûz ann treûzou eûz a eur gorsennad a léd.\n7. Ha pép kambr a oa eûz a eur gorsennad a héd, hag eûz a eur gorsennad a léd : hag étré ar c’hamprou éz oa pemp ilinad.\n8. Treûzou ann ôr é-tâl ar porched é diabarz ann ôr, a oa eûz a eur gorsennad.\n9. Hag hen̄ a ven̄taz porched ann ôr en dôa eiz ilinad, hag hé zalbenn daou ilinad ; hôgen porched ann ôr a oa enn diabarz.\n10. Ann ôr war-zû ar sâv-héol é dôa teir chambr enn eunn tû, ha teir enn tû all ; eûz a eur ven̄t é oa ann teir c’hambr, hag eûz a eur ven̄t ann tri zalbenn diouc’h ann daou dû.\n11. Hag hén a ven̄taz léd treûzou ann ôr, eûz a zég ilinad, hag héd ann ôr eûz a drizék ilinad :\n12. Hag ar gôr dirag ar c’hamprou eûz a eunn ilinad ; hag ar véven a bép tî eûz a eunn ilinad ; hag ar c’hamprou eûz a c’houéac’h ilinad enn tû-man̄ hag enn tû-hon̄t.\n13. Hag hen̄ a ven̄taz ann ôr adalek lein eur gampr bété lein ébén, eûz a bemp ilinad war-n-ugen̄t ; dôr ouc’h dôr.\n14. Hag hen̄ a réaz talbennou éûz a drî-ugen̄t ilinad ; hag oud ann talbennou porched ann ôr a iéa trô-war-drô.\n15. Hag eûz a dâl ann ôr a iéa bété\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/198&oldid=163652 »\nKemmoù diwezhañ degaset d'ar bajenn-mañ d'an 11 Eos 2020, da 17:43.


Lostenk - Wikipedia\n1 560 ann. (2018)\n47° 45′ 02″ Norzh\n3° 11′ 11″ Kornôg / 47.7505555556, -3.18638888889\nkreiz-kêr : 13 m\nbihanañ 0 m — brasañ 53 m\nLostenk a zo ur gumun eus Breizh e Kanton Pleuwigner e departamant ar Mor-Bihan, war lez Stêr an Intel.\nEmsavadeg ar Bonedoù ruz: tud eus ar barrez a gemeras perzh e preizhadenn presbital Kervignag e 1675 .\nMelestradurezh: savet e voe ar gumun e 1790 ha lakaet e Kanton Kervignag, bet diskaret gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; e Bann Henbont e oa. Lakaet e voe ar gumun en Arondisamant an Oriant pa voe krouet e 1800 hag e Kanton Porzh-Loeiz, bet brasaet e 1801 .\n55 gwaz eus ar gumun a gollas o buhez abalamour d'ar brezel, d.l.e. 4,69 % eus he foblañs e 1911 .\nE Sankenn an Oriant edo ar gumun e penn-kentañ miz Eost 1944, met ne badas ket: dieubet e voe ar gumun d'an 12 a viz Eost gant ar Rezistañs FFI . Chom a reas Lostenk war dalbenn ar Sankenn; pemp soudard "FFI" a varvas e-pad an diskaramzer 1944 e Lostenk .\nMervel a reas c'hwec'h den ag ar gumun abalamour d'ar brezel .\nUr gwaz a varvas .\nLostenk ha Stêr an Intel gwelet eus Santez-Elen.\nWar lez Stêr an Intel emañ Lostenk.\n(br) Lostenk war lec'hienn Geobreizh\n↑ Yvon Garlan ha Claude Nières, Les Révoltes bretonnes de 1675 - papier timbré et bonnets rouges, Éditions Sociales, Pariz, 1975 (e galleg), pajenn 186\n↑ Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 241\n↑ René Le Guénic, Morbihan - Mémorial de la Résistance, 1998, pajenn 313\nAdtapet diwar « https://br.wikipedia.org/w/index.php?title=Lostenk&oldid=1737581 »\nDernière modification le 29 Gen 2017, à 13:58\nKemmoù diwezhañ degaset d'ar bajenn-mañ d'an 29 Gen 2017, da 13:58.


Viktor Kortchnoy : diforc'h etre ar stummoù - Wikipedia\nViktor Kortchnoy : diforc'h etre ar stummoù\nViktor Kortchnoy (kemmañ)\nStumm eus an 18 Du 2019 da 10:21\nStumm eus an 30 Ebr 2016 da 11:30 (kemmañ)\nD (clean up, replaced: , → , (2), removed: Rummad:C'hoarierien echedoù using AWB)\nStumm red eus an 18 Du 2019 da 10:21 (kemmañ) (dizober)\nKelennet e voe an [[echedoù]] dezhañ gant e dad pa oa seizh vloaz. E 1943 e emezelas e klub [[echedoù]] palez ar pionerioù e [[Leningrad]]. Kampion "junior" [[Unaniezh Soviedel]] e voe e 1947 ha 1948. Dont a reas da vout mestr e 1951. Dibabet e voe e 1952 evit kemer perzh e kampionad [[Unaniezh Soviedel]]. Mestr etrebroadel e teuas da vout e 1954, da lavaret eo unan eus gwellañ c'hoarerion er bed.\nPemp gwezh e voe kampion [[Unaniezh Soviedel]], e 1960 e [[Leningrad]] da skwerskouer. E 1976, e-pad un tournamant etrebroadel en [[Izelvroioù]] en [[Amsterdam]] e tivizas divroañ. Chomet oa e wreg hag e vab en [[Unaniezh Soviedel]]. Ar FIDE a skoazellas anezhe da gaout an aotre da zivroañ. En [[Izelvroioù]] e reas e annez da gentañ a-raok mont da [[Suis]]: e anv ar vro-mañ e kemer perzh en tournamantoù etrebroadel.\nGoude e zivroañ, Kevre [[Unaniezh Soviedel|Soviedel]] an [[Echedoù]] a c'hourc'hemennas d'ar vistri [[URSS|soviedat]] nac'h kemer perzh en tournamantoù pa vefe pedet Korchnoi. Padout a reas betek 1984: asantiñ a reas dilezel en ur bartienn bet gounezet gantañ a-enep da [[Garry Kasparov]], en eskemm da vout pedet en tournamantoù da zont gant mistri [[URSS|soviedat]] . Asantet e voe d'ar marc'had. Koll a reas Korchnoi a-enep da [[Garry Kasparov]]: 4/7.\nAdtapet diwar « https://br.wikipedia.org/wiki/Dibar:MobileDiff/1856883 »


Gleichschaltung (kenamzeriañ), a oa ur ger nazi evit ober anv eus hollad an traoù lakaet e pleustr gant Adolf Hitler hag ar Strollad Nazi evit staliañ un hollveliegezh war holl dachennoù buhez ar gevredigezh alaman "eus an ekonomiezh hag ar strolladoù embregerezhioù betek ar mediaoù, ar sevenadurezh hag ar skol".\nUr skouer anat eus ar Gleichschaltung a voe rannvroioù melestradurel nevez ar Reich sujet d'ar gauleiter dindan urzhioù eeun Hitler\nMare uhelañ ar Gleichschaltung a oa bet tizhet en Alamagn gant divizioù Kendalc'h Nürnberg 1935, pa voe embannet e oa kendeuzet simboloù ar strollad nazi gant re ar Stad alaman hag e oa lamet keodedelezh ar yuzevien alaman.\nAn nazied a rae gant ar ger Gleichschaltung evit diskrivañ mennad an adurzhiañ ar gevredigezh alaman en un hollveliegezh ledet war holl tachennoù ar vuhez kevredigezhel. Dre-vras ne vez ket troet ar ger gant an istorourien.\n↑ Strupp, Christoph (30 a viz Genver 2013). "'Only a Phase': How Diplomats Misjudged Hitler's Rise". Der Spiegel, SPIEGEL ONLINE\nAdtapet diwar « https://br.wikipedia.org/w/index.php?title=Gleichschaltung&oldid=1978703 »


Pajenn:Le Gonidec - Bibl Santel pe Levr ar Skritur Sakr, eil levr.djvu/128 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/128\ngoullô ; va loun̄ket en deûz ével eunn aerouan̄t : leûniet en deûz hé gôv gan̄d ar péz em bôa a c’houéka ; ha va c’haset en deûz kuît.\n35. Ar fallagriez a zô bét gréat ouz-in hag out va c’hîk, ra gouézô war Vabilon, émé merc’h Sion ; ha va goâd ra gouézô war dûd ar C’haldéa, émé Jéruzalem.\n36. Râk-sé ével-henn é lavar ann Aotrou : Chétu mé a varnô da géfridi, hag a ven̄jô ac’hanod ; lakaad a rinn hé môr da hesk, hag é tizéc’hinn hé douréier.\n37. Ha Babilon a zeûi ével berniou mein, hag ann éréven̄t a choumô enn-hi ; da zaouzan ha da c’hoapérez é vézô, dré ma vézô didûd.\n38. Iuda a rain̄t ével léoned, héja a rain̄t hô moué ével al léonédigou.\n39. Enn hô grouéz hô likiinn da éva, ha mé hô mezviô, évit ma vôrédin̄t, ha ma kouskin̄t eûz a eunn hun peûr-baduz, ha na zavin̄t mui, émé ann Aotrou.\n40. Mé hô digasô ével ein d’al lazérez, hag ével tourzed gan̄d menned-gevr.\n41. Pénaoz eo bét kéméret Sésac’h, pénaoz eo bét skrapet ar géar goan̄ta eûz ann douar holl ? Pénaoz eo deuet da zaouzan Babilon é-touez ar brôadou ?\n42. Piñet eo ar môr war Babilon, gôlôet eo bét gan̄d al lôd brâz eûz hé goummou.\n43. Spoun̄tuz eo deûet hé c’hériou, eunn douar hep tiez hag hep tûd, eunn douar é péhini na choum dén, ha dré béhini na drémen két mâb ann dén.\n44. Ha mé a emwélô Bel é Babilon, hag é tenninn eûz hé c’hénou ar péz en dôa loun̄ket ; hag ar brôadou na gaougin̄t mui war hé drô, râk muriou Babilon a gouézô.\n45. Deûit er-méaz eûz hô c’hreiz, ô va fobl, évit ma tieûbô pép hini hé éné eûz a vuanégez hag eûz a frouden ann Aotrou.\n46. N’en em laosket két hô kaloun, ha na spoun̄tit két gan̄d ar brudou a vézo klévet war ann douar ; eur vrud a zeûi enn eur vloaz, hag eur vrud enn eur vloaz all : ar fallagriez a vézô er vrô ; ann trec’her a zavô war ann tréc’her.\n47. Râk-sé chétu eo deûet ann deisiou é péré éc’h emwélinn skeûdennou kizellet Babilon ; é peré a vézô mézékéet hé holl brô hag a gouézô enn hé c’hreiz hé holl dûd lazet.\n48. Neûzé ann én̄v hag ann douar ha kémen̄d a zô enn-hô, a veûlô Doué diwar-benn Babilon, ô véza ma teui preizérien war-n-ézhi eûz ann han̄ter-nôz, émé ann Aotrou.\n49. Ével ma en deûz lazet Babilon kalz a dûd enn Israel, ével-sé é vézô lazet kalz a dûd eûz a Vabilon enn douar holl.\n50. C’houi péré a dec’h diouc’h ar c’hlézé, deûit ha na arzaôit két ; hô pézet koun a bell eûz ann Aotrou, ha ra zeûi Jéruzalem enn hoc’h én̄vor.\n51. Mézékéet omp, ô véza ma hon eûz klévet ann dismégan̄s ; ar vézégez é deûz gôlôet hor penn, ô véza ma eo deûet ann diavésidi da gâs-da-gét san̄tuar tî ann Aotrou.\n52. Râk-sé chétu é teû ann deisiou, émé ann Aotrou, é péré éc’h emwélinn hé skeûdennou kizellet, é péré a vézô klévet ô c’harmi er vrô holl ann dûd gouliet-brâz.\n53. Ha pa vijé savet Babilon bétég ann én̄v, ha pa é divijé startéet hé ners el lec’hiou ar ré uc’héla, diouz-in é teûi ar ré hé diskarô, emé ann Aotrou.\n54. Eur garm brâz a gleveur eûz a Vabilon, hag eunn dispennadur brâz eûz a vrô ar C’haldéed :\n55. O véza ma en deûz ann Aotrou gwastet Babilon, ha ma en deûz lékéat da éhana hé mouéz gré ; ar c’hoummou anézhô a drouzô ével douréier brâz ; hô mouéz a rai trouz.\n56. Râk deûed eo ar preizer war-n-ézhi, da lavaroud eo, war Vabilon ; hag hé zûd kré a zô bét kéméret ; hô gwareg a zô bét torret ; râg ann Aotrou péhini a zô eur ven̄jer kré, a zistolô d’ézhi hervez hé ôberiou.\n57. Ha mé a vezviô hé frin̄sed, hag hé zûd fûr, hag hé duged, hag hé bleñérien, hag hé zûd kré ; hag hî a gouskô eûz a eunn hun peûr-baduz,\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/128&oldid=162474 »\nKemmoù diwezhañ degaset d'ar bajenn-mañ d'an 17 Mae 2020, da 16:28.


Gwiler-Leon - Wikipedia\nIliz katolik Sant Valentin.\nBrest-Ar Gazeg Wenn-Boc'harzh-Gwiler-Leon (betek 2015)\n8 061 ann. (2019)\n48° 25′ 31″ Norzh\n4° 33′ 24″ Kornôg / 48.425278, -4.556667\nbihanañ 6 m — brasañ 96 m\nGwiler-Leon a zo ur gumun eus Bro-Leon, e kanton Brest-4, e departamant Penn-ar-Bed, e gwalarn Breizh.\nWar lez an Aber Ildud hag ar stêr Penfell emañ Gwiler.\nDekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant ar person, Guillaume-Marie Ulfien Duval, ha daou gure, Yves Provost ha François Cariou.\n37 gwaz eus ar gumun, d.le. 1,69% eus he foblañs e 1911, a gollas o buhez abalamour d'ar brezel.\nD'ar 6 a viz Gouere 1941 e kouezhas un nijerez Wellington II marilhet W5360 ha kodet PH-U eus ar 12th Squadron eus ar Royal Air Force (aerlu ar Rouantelezh-Unanet) e Gwiler; lazhet e voe he c’hwec’h nijour, douaret int e bered ar gumun; d'ar 16 a viz Ebrel 1943 e kouezhas ur c'harr-nij B-24D-15-CO (anvet "Ball of Fire Junior", marilhet 41-23874 ha kodet YM-?) eus aerlu ar Stadoù-Unanet (United States Army Air Forces) gant unnek milour en e vourzh e Gwiler-Leon; tri anezhe a voe lazhet (daou a zo douaret er Brittany American Cemetery e Montjoie-Saint-Martin), ar re all a voe tapet gant an Alamaned.\nKlasoù divyezhek brezhoneg-galleg zo er skol gatolik Santez-Tereza abaoe 2002.\nE distro-skol 2021 e oa 59 skoliad enskrivet er c'hlasoù divyezhek (7,7 % eus skolidi ar gumun evit a sell ouzh ar c'hentañ derez).\nIliz katolik Sant Volantin.\nMonumant ar re varv, luc’hskeudenn. Ouzhpennet e voe 25 anv d’ar 5 a viz Mae 2018,\nKarrnijourion e oant holl. Mervel a rejont d'ar 7 a viz Gouere 1941 e-pad an Eil Brezel Bed.\nGevellet eo Gwiler gant:\nIwerzhon Béal Átha hAmhnais 1984\nEstenfeld en Alamagn(Daveoù a vank).\nLec'hienn ofisiel kêr Gwiler-Leon\n(br) Gwiler-Leon war lec'hienn Geobreizh\nLec'hienn ar greizenn sevenadurel\nLec'hienn war istor Gwiler\n↑ ‘’Le Télégramme’’, 5 a viz Mae 2018\n↑ Lec'hienn ofisiel kêr\nAdtapet diwar « https://br.wikipedia.org/w/index.php?title=Gwiler-Leon&oldid=1972806 »


Buhez ar Zent. pages 569, 570, 571, 572. Encyclopédie Marikavel.\npages 569, 570, 571, 572\nDal m'oa ganet ar c'hrouadur-man, er bla 1696, en kichen Napl, eur zant, Fransez Jirolamo, a lavaras d'e vamm : «Ar c'hrouadur-man a vevo dek vla ha pevar-ugent. Eskob a vezo, ha treo kaer a raio hed e vue evit Hon Zalver Jezuz-Krist. »\nHa treo kaer a reas : prezek an Aviel d'ar beorien, krenvât an devosion d'ar Werc'hez ha d'ar zakramant meulet ra vezo eus an ôter; dispenn lavariou ar fals-doktored, frankât hent an nenv, ouspen hanter stanket gant ar Jansenisted.\nEn kichien e gavel e kavas eun tad hag eur vamm eus ar re wellan; n'o devoa ken preder nemet da lakat Jezuz-Krist da ziwan en kalon o holl vugale.\nAlphons ne dremene kammed eun devez hep lavaret e chapeled, ha dirak ar Zakramant oar sur d'e gaout, mare pe vare eus an de.\nAbred e oe kaset d'ar skol. D'an oad a c'houezek vla, e kemeras renk e-touez an doktored war lezennou an Iliz ha war lezennou ar vro. En berr amzer e teuas da vezan unan eus brudetan advokaded Napl, hag epad dek vla e reas ar vicher-ze gant enor.\nKarget da zifenn kôz eun den a renk uhel, e studias e brosez gant evez epad eur miz hag, o kredi e oa ar gwir eus e goste, e tisplegas e gôz gant kement a nerz ma krede an holl e oa gonidek. Advokad ar gostezen-all ne reas nemet lakat dindan e zaoulagad eur paper ha n'en devoa ket bet a anaoudegez anezan. Ar paper-ze a ziskoueze splann ne oa ket ar gwir diouz e goste. Alphons, al lealded memes, a anzavas raktal e fazi. Mes diwar ar wech-ze e kemeras muioc'h-mui a gasoni ouz ar bed.\nBetek neuze, koulskoude, oa bet eur skouer evit ar yaouankiz. Bemde e veze en oferen; bep sun e veze o kovez, ha rneur a wech er zun o kommunian; bep bla e rê eur retred; mes daoust da ze, e sante an danjer a oa evit e ene o chom er bed. Kemer a reas digare eus ar pez a oa c'hoarvezet gantan el lez-varn evit chanch stad a vue. Mont a reas da iliz Tadou Itron-Varia a Drugare. Ar zakramant a oa war an ôter; Alphons, d'an daoulin dirazan, a reas al le d'en em rei holl da Zoue, hag en testeni, e stage e gleze ouz ôter ar Werc'hez.\nMes n'en devoa ket c'hoaz ôtre e familh. Stourm a renkas pell. E dad ne blegas nemet en despet d'ezan; eur bla pen-da-ben e chomas hep komz ouz an den yaouank; mes an trec'h a chomas gant Alphons.\nDaoust d'ezan da vezan dija desket bras, e roas pevar bla-all d'ar studi, ha d'an 21 a viz kerzu 1726, e oe beleget en Napl.\nDiwar an devez-ze, e vue ne oe mui nemet eur brezegen peurbadus. Doue hepken a oar an niver eus an du konvertiset gantan, startaet en o fe ha kaset pell war hent ar zantelez.\nEun devez, e dad, Jozef Ligori, o tremen dirak eun iliz ma prezege enni, a zonjas mont da glevet; Alphons a oa er gador. Poan a reas d'an tad gwelet e vab er gador, mes ne gredas ket tec'hel. En nebeut komzou, ar prezeger a lakas ar sklerijen da baran war e ene. Eun tol a skoas en e galon, ha kerkent hag achu ar zarmon, ec'h eas da gaout ar prezeger, ha goude bezan e vriataet gant teneridigez, e c'houlennas pardon digantan eus ar boan en devoa grêt d'ezan. Ar wech kentan oa da Jozef da welet e vab abaoue m'oa beleget.\nAlphons a beurc'hrê, er gador-govez, al labour boulc'het er gador-zarmon. Ken uhel ha ken diês e kave labour ar gador-govez, ma oe red urz an arc'heskob evit hen lakat da stagan gantan. Divent e oe ar vad a reas dre eno. Ar pez a c'hourc'hemenne d'ar re-all a rê e-unan. Ken bras oa e c'halloud war ar bec'herien baour, ma ne renkas biskoaz lezel hini da vont kuit hep bezan roët e bardon d'ezan a-beurz Doue. N'hell den niveri an dud a skouer fall a zistroas war an hent mat. Ar pinijennou a gustume rei oa : distrei da govez a-benn nebeut; kovez ha kommunian alïés; dont d'an oferen bemde ha sonjal, keit ha ma pade, en Pasion hon Zalver Jezuz-Krist; ober eur binijen gorf bennak, mes n'o gourc'hemenne ket; mont alïes da welet ar zakramant meulet ra vezo,, ha bezan devot d'ar Werc'hez.\nPetra n'en dije ket grêt evit silvidigez e nesan ? Tud ar mêziou a wele dizesk war ar relijion, dilezet ma oant gant o beleien. Hag e sonje en doare gwellan d'ober vad d'eze, pa deuas eul leanez da lavaret d'ezan, a-beurz Doue, e oa galvet da zevel eun Urz neve a visionerien evit kelenn an dud dizesk war o relijion. Alphons a chomas mantret; mes o vezan ne glaske nemet senti ouz Doue, en em lakas da bedi a greiz kalon evit anaout e volonte. Kerkent ha sklerijennet war an dra-ze, e stagas gant al labour. Enebiez a gavas a bep tu, zoken a-beurz e wellan mignoned; e dad hen pedas hag hen aspedas da chom en Napl; ar veleien o devoa roët o hano d'ezan evit bezan e genlabourerien, a dec'has nemet daou. Alphons ne gollas ket kalon. Mont a reas da gât an Hini a veze bepred e zikour en kreiz e holl reuziou, ar Werc'hez Vari, hag an treo a yeas war 'rôk; elec'h ar re a oa tec'het, e teuas re-all niverusoc'h. A-benn tri bla, e oa pevar diad misionerien.\nD'ar 25 a viz c'houevrer 1649, ar pab Beneat XIV a roas ôtre d'an Urz neve.\nAr zant a zonje en dije achuet e vue e-touez ar venec'h, e vugale. Mes ar pab Klemant XIV a oa e zaoulagad warnan, hag hen hanvas da eskob en Santez-Agatha ar Gothed. Doaniet e oe e galon; skrivan reas evit refus; ar pab a c'hourc'hemennas têroc'h. « Ra vezo grêt bolonte Doue, a lavaras neuze Alphons. » Mes e anken a oe ken bras ma kouezas gwall glanv. Kerkent ha pare, ec'h eas d'e eskopti hag e stagas gant e labour. Lakat a reas urz en e gloerdiou; gourc'hemennou striz a reas d'e veleien; sevel a reas breurieziou; trei a reas ar bobl war ar zakramanchou. Bep daou vla e wele e eskopti a-bez.\nGoude trizek vla tremenet el labouriou tenn-ze, e roas an dilez eus e garg hag e tistroas daved e visionerien. Naontek vla ha tri-ugent en devoa er mare-ze. Bevan reas c'hoaz daouzek vla; mes ne oe ket eüus; dismeganset a oe en pep doare gant an dud, hag an drouk-spered hen heskinas kemend-all gant an tentasionou ha gant ar skrupulou.\nDoue a roas d'ezan erfin ar peuc'h. Mervel a reas d'an de kentan a viz eost 1787, oajet a unnek vla ha pevar-ugent.\nGrêt en devoa al le da chom hep koll pennad arnzer ebet; rak-se, en kreiz kemend-all a drubuilhou, e kavas amzer da zevel eleiz a levriou.\nSeul-vui m'eo sôtret eun ene, seul-vui m'eo êt don er fank, ha seul-vui e tle ar c'hovezour poanial d'hen tennan eus adre skilfou an aerouant, evit hen teuler etre divrec'h ha war galon an Otrou Doue.


In Treatment | Soubenn ar geek\n« Top Chef 2011\nPluto 7 »\nUr stirad iskis eo In treatment. Pep abadenn a bad un hanter eur ha n’eus ket kalz a dra o tremen : e pep rann e vez bevet un hanter eur emgav etre ur c’hlañvour hag ur bredvezeg. N’eus ket kalz a lec’hioù eveljust (burev ar mezeg) ha kaoz hepken kazi. 5 den a vez heuliet (ouzhpenn ar mezeg) : ur plac’h yaouank kollet, ur soudard en deus lazhet bugale e Bagdad, ur grennardez a ra gym a-live uhel hag ur c’houblad a glask kaout un eil bugel. Bemdez e wel ar mezeg unan eus ar re-se. Ha d’ar gwener e vez heuliet o vont e ti Gina, bet bredvezegez ivez. Tamm-ha-tamm e vo ivez gwelet un tammig endro ar mezeg (e wreg, e vugale) ha tud all ivez. Ur stirad kinniget gant ar chadenn HBO eo ha savet diwar ur stirad israelian BeTipul, war a seblant eo heñvel spontus, kaozeadennoù a-bezh a zo ar memes re zoken.\nC’hoariet eo ar mezeg gant Gabriel Byrne ha 43 rann a zo er bloavezh gentañ, a bad 9 sizhun. Dedennus awalc’h eo peogwir e lak da brederiañ war ar bredvezegezh, da betra servij hag ivez an doare ma vez implijet gant ar vezeien. Met ivez war mab-den dre vras hag eveljust warnomp hon-unan sellerien. Desket em eus kalzig a draoù. Plijus eo ouzhpenn a-drugarez da bersonelezhioù a bep seurt, ar mezeg, Paul, a zo sirius hag aketus met a feiz fall a zivout e wreg da skouer (dispar eo gwelet penaos e cheñch ar fedoù hag ar c’homzoù pa gont un istor tremenet e-kerzh ar sizhun d’ar gwener e ti Gina). Alex ar soudard a zo start da c’houzañv (brabañser hag all) met war memestro e vezer hoalet dre ret. Ha Sophie, alala, evidon-me tudenn wellañ ar bloaz, a roe c’hoant erruout buanoc’h da rann ar merc’her!! Mia Wasikowska (em boa merzet dija evel tu mat Alice) a zo dreist. Un toulladig rannoù a dremen e diavaez burev Paul pe neuze en ti met hep ar c’hlañvidi, dre vras ez int rannoù a-bouez bras evit emdroadur an tudennoù ha plijus e oant evit reiñ un doare “aer fresk” d’ur sizhun voutin. Ur bern mennozhioù mat a zo er stirad-se, ha zoken ma n’eo ket dre ret stirad gwellañ ar bed e talvez ar boan sellet outañ.\nThis entry was posted on Ebrel 18, 2011 at 1:07 g.m. and is filed under Stiradoù, webstiradoù ha skinwel with tags mezeg, psikologiezh.\tYou can follow any responses to this entry through the RSS 2.0 feed. You can leave a response, or trackback from your own site.


Kevre Savoia - Wikipedia\n(Adkaset eus Kevread Savoiat)\nKevre Savoia (Ligue Savoisienne e galleg; Liga de Savouè en arpitaneg) a zo ur strollad politikel dizalc'hour krouet e 1995 gant Jean de Pingon goude m'en doa embannet un heuliad pennadoù er c'helaouennoù Le Faucigny ha Présence savoisienne. Anvet e voe Ligue des Droits Savoisiens (kevre ar gwirioù savoiat) da gentañ ha neuze Kevre Savoia (Ligue de Savoie). Renet e oa gant Patrice Abeille (1954-2013).\nPal al luskad a zo sevel ur stad dizalc'h e Savoia. Un nebeud berzhioù en doa bet e fin an XXvet kantved hag ur c'hannad (Patrice Abeille) en deus bet e kuzul rannvro Ron-Alp etre 1998 ha 2004. Hervez e bennoù en doa al luskad 3.000 ezel met dreistpriziet e oa moarvat.\nWar zigresk eo al luskad abaoe. Kollet e oa bet e sez er c'huzul rannvroel e 2004 abalamour d'ar sistem-votiñ. Ur statud a seller en doa bet e Rannvroioù ha pobloù kengred met diarbennet e voe e 2005 goude ma oa bet embannet pennadoù enep-islamat gantañ en e gelaouenn Le Savoisien. Un ezel eus Emglev Libr Europa eo c'hoazh.\nKelaouenn ar strollad\nAdtapet diwar « https://br.wikipedia.org/w/index.php?title=Kevre_Savoia&oldid=1520507 »\nStrolladoù politikel disranner\nKemmoù diwezhañ degaset d'ar bajenn-mañ d'an 30 Gou 2013, da 06:47.


Journal de Renaud Camus, jeudi 19 mars 2020\ncréée le vendredi 20 mars 2020, 12 h 29\nmodifiée le vendredi 20 mars 2020, 12 h 30Plieux, jeudi 19 mars 2020, dix heures et demie du soir. Bonheur parmi d’autres du Grand Confinement, cette page de Luc Dellisse qui nous fait nous tordre, ~~~~~~~ ~~~ ~~~~, ~~~~~ ~~~~~ ~~~~~~~~~~~ ~~~~ ~~~~~ ~~~~ ~~ ~~~~ ~~~~~~~~~~~~ ~~~ ~~~~ siennes, par alliance :\n« ~~~ ~~~~~ ~~~~ ~~~~~~~~~ ~~~~ ~~~~~~~~~~~~ ~~~ ~~~~~~~~~ ~~’~~~~~~~~~, ~~~~~ ~~~~ ~~~ ~~~~~~~~~~~ ~~ ~~’~~~~~~~ ~~~~~ ~~~ ~~~~~ ~~~ ~~~~~~ ~~~~~ ~~~~ ~~~~~~~~~~~~ ~~~~~ ~~~~ ~~~~~~~ inconnues, sous le ~~~~~~~~~ ~~~ ~~~~~~~~~~~ ~~~ ~~~~~~ ~~~ ~~~ ~~~~~~~~~~~ ~~~~ ~~~~~~~~~. ~~~ ~~~~~~~~, ~~~~~ ~~~~~~, ~~~~~ ~~~ ~~~~~~ ~~~~~~~~ ~~~~~~~~~~~ ~~~ ~~~~ obscurité.\n« ~~~~~~~~~~~, ~~~~~~ ~~~ ~~~~~~~~ ~~~ se rendre au ~~~~~ ~~~~~ ~~~~~ ~~~~ ~~~~~ ~~~~~~~~~~ ~~~~~~~~~~, ~~~~~~~~ ~~~~~ ~~~~~ ~~~~ ~~~~~ ~~~ ~~~~~~~~ ~~~~~~~~~ ~~~ ~~~~~~ ~~~~~~ ~~~~~~~, ~~~ ~~~ ~~’~~~~~~~ ~~~~ ~~ ~~~~~ ~~~~~~~~~~ ~~~~ une foule en ~~~~~~~ ~~~ ~~~~ ~~~~ ~~~~~~~~~. ~~~~ ~~~~~~~~~ ~~~~~~ ~~~~~ ~~~ ~~~~ ~~~-~~~~~~~ ~~~ ~~~~ ~~~~~~~. ~~~~~ ~~~~~ ~~~~~ ~~~~~~ ~~~~~~~~~ ~~~~~ ~~~ ~~~~~~ : ~~~~~ ~~~ ~~~~~~~ ~~~~ en voir trois ~~~~~~ ~~ ~~~~~ ~~~ ~~ ~~~~~~~~~ — ~~~ ~~~~~ ~~~~~~~ ~~~~ ~~~~~~~ ~~~~~~ ~~~~~~~~~~~~~~ ~~~~~ ~~~~~~~~~ ~~~~~~ ~~~~~~ podium.\n« ~~~~~ ~~’~~~~~~, ~~~~~ ~~~ ~~~~~~, ~~~~~~~ ~~~~ ~~~ temps suspendu du ~~~~~~~ ~~~ ~~~~~~~ ~~~ ~~~~~~~~ ~~~~~~~~~~~ ~~’~~~~~~~~~ ~~~ ~~’~~~~~~~~~, ~~~~~ ~~~~~ ~~~~~~~~~ ~~~~~~~~~, ~~~~ ~~~~~ ~~~ ~~~~~, ~~~~~~~ ~~~ ~~~~~~~~~~~~ ~~~ ~~~ ~~~~~ ~~~~~~~~~~~, ~~~~~ ~~~~~ ~~~~ oui. Il fera ~~~~~ ~~~~~~ ~~~~~ ~~~~~~~~~~~~ ~~ ~~’~~~~~~~~~ ~~~ ~~~~~~~~~, ~~ ~~~ ~~~~~ ~~~ ~~~~~~~~, ~~ ~~’~~~~~~ ~~~ ~~~~ ~~~ ~~~~~~~~~, ~~~ ~~~ ~~~~~~~~~~~~ ~~~ ~~~ ~~~~~~~~ ~~~~~ ~~~~~~~ qu’on vous aura ~~~~~~~~~, ~~~ ~~~ ~~~~~~~ ~~~ ~~~~~~~ ~~~~~~ ~~~~~~ ~~~~~~~ ~~’~~~~~~~~ ~~~~~ ~~~ ~~~~~~~ ~~~~~~ ~~’~~~ ~~~~~~~ ~~~ ~~~~ ~~~ ~~~~~~~, ~~~~~ ~~~~~ ~~~~~~~~~~~~~, ~~~ ~~~~~~~~~~ léger.\n« ~~~ espère toujours que ~~~ ~~~~~~~~~ ~~~ ~~~ ~~~~~~~~~ ~~~ ~~~~~ ~~~ ~~~~~~~~ ~~~~~~~~ ~~~ ~~~~~ ~~~~~~~~~~~ ~~~~~ ~~~ ~~~~~~~~ ~~~~~~~ ~~~ ~~~~ ~~~~~ ~~~~~~~ ~~~ ~~~~~. ~~~ ~~’~~~~ ~~~~ ~~~ cas le plus ~~~~~~~~~. ~~~ ~~ ~~ ~~~ ~~~~~~~ ~~~ ~~~~~~ ~~~~~~ ~~~ ~~~~~~ ~~~~ ~~~ ~~~~~~~~~ ~~~~~ ~~~ ~~~~~~~~~ ~~~ ~~~~ ~~~~~~~ ~~~~~~~~~~~. ~~~~~, ~~~~~ ~~~ ~~~~~ ~~~~~~~~~~ ~~~~ dans la foule ~~~~~~~~~ ~~~~~~~, ~~~ ~~’~~~~ ~~~~~ ~~~~ ~~~~~~ ~~~~~ ~~~~~~~~~~ ~~~ ~~~ ~~~~~ ~~~~~~~~~~~~ ~~~~ ~~~~~~~~ ~~~~~~~~~ ~~ ~~’~~~~~~~ ~~~ ~~~~~ ~~~ ~~~~~ ~~~~~~ ~~~~. ~~~~ ~~~~ ~~~~~~~, ses lunettes acides, ~~~ ~~~~~~~ ~~~~~~~ ~~~ ~~~~~~~~, ~~~~~~~~ ~~~~ ~~~~~~~~~~ ~~~’~~~~~ ~~~~~ ~~~~~~~~ ~~~~~~ ~~~~ ~~~~~~ ~~~~~~ ~~ ~~~ ~~~~~~~, ~~~~~~~ ~~’~~~~~~~ ~~~ ~~~~~~ ~~~ ~~~~ rapports.\n« ~~~~~~~ ~~~~ sa petite voiture ~~~~~~~~~~ ~~~ ~~~~~~~ ~~~~~ ~~~~~~ ~~~ ~~’~~~~~~~~~~~ ~~~ ~~~ ~~~~~~~~ ~~~ ~~~~~~~ ~~~~~ ~~~ ~~~~~ ~~~ ~~~~~~~~~~, ~~~~~ ~~~~~ ~~~~~ ~~ ~~~~~ ~~~~ ~~~~~~~~~~ : ~~~ ~~~~~~ ~~ commencé. Le voyage, ~~’~~~~~~~~~~, ~~~ ~~~~~~ ~~~ ~~~~~~~~ ~~~~~~~, ~~’~~~~~~ ~~~~~ ~~~ ~~~~~ ~~~ ~~~~~~. ~~ ~~~~~~~~, ~~~ ~~~~ ~~~~~ ~~~ ~~~~~. ~~~ ~~~~~~~~ ~~~~~~~~, ~~~ ~~~~~~ ~~~~~~~~~, ~~~ ~~~~~~~ perdu dans la ~~~~~~, ~~~~~ ~~~~~~~~~~~~~ ~~~~~~~~~ ~~~~~ ~~~ ~~~~~~. ~~’~~~~ ~~~ ~~~~~~, ~~~~~~ ~~~ ~~~~~~~~~ ~~~~~ ~~~ ~~~~~~ ~~~ ~~~~~~~~, ~~’~~~~~~~~~~ ~~~~ ~~~~~ ~~~~~~ ~~~ ~~~ ~~~~~~~~~~~~~~, ~~~ ~~~ regarder les personnages ~~~~~~~~~~~ ~~~~ ~~~~~ ~~~~~~ ~~ ~~~~~~~ ~~~~~ ~~~ ~~~~~~~~ ~~~~~~~~~. ~~~~ ~~~~~ ~~~ ~~~~~, ~~~~~~, ~~’~~~~ ~~~~~~~, ~~~ ~~~~~~~, ~~ ~~~ ~~~~~~~~~ personne.\n« ~~~ ~~~~~ ~~~~ ~~~~~ d’essentiel ne va ~~~ ~~~~~~~, ~~~~ ~~~ ~~’~~~~ ~~~~ ~~~~~~~ ~~~ ~~~~~-~~~ ~~~~ ~~~ ~~~~~~~~~~ ~~~ ~~~~~~~~ ~~~~~~, ~~~ ~~~~~~~~ ~~~~~~~ ~~’~~~~ ~~~~ ~~~~~, ~~’~~~~~~~~ ~~~~~~~~ ~~’~~~ ~~~~-~~~~~ ~~~~~~~~~~~~. ~~’~~~ choisi la littérature ~~~~~ ~~’~~~~~~~~ ~~~~~ ~~’~~~~~ ~~~ ~~~~~~~, ~~~ ~~~ ~~~~~~~ ~~ ~~~~ ~~~~~ ~~~~~~. » (Un ~~~~~ d’écrivain, ~~~ ~~~~~~~ ~~~~~~ ~~~., 2020)\nLes ~~~~~~~-~~~~~ ~~~~~~~~~~~ ~~~ ~~~~~ ~~~~ très différents. Mais ~~~~~ ~~~~~~~~ ~~~ ~~ ~~ ~~~~ ~~~~~~~~~~~. ~~~ ~~~~~ ~~~ ~~~~~~ ~~~ ~~~ ~~~~~~~ ~~~~ ~~~ ~~~~~~, ~~~ ~~’~~~~~~, ~~~ ~~~~~~~~~ ~~~ ~~~~~~ ~~~ ~~~~~~~~~ ~~ ~~~ gare. J’essaie aussi ~~~ ~~~~~~~~ ~~~~-~~~~~ ~~~ ~~~~~~~~ ~~’~~~~~~, ~~~ ~~~~~~~~.\nvoir l’entrée du jeudi 19 mars 2020 et ses 3 images dans Le Jour ni l’Heure


Gant ar ger Shoah e tegouezher amañ. Evit sterioù all ar ger, gwelit Shoah (disheñvelout).\nGwelet ivez ar pennad pennañ: Loskaberzh\nAr ger Shoah a vez graet gantañ hiziv evit ober anv eus an oberoù kaset da benn gant nazied Alamagn hag o c'henlabourerien en Europa evit diouennañ ar Yuzevien diwar an douaroù dalc’het ganto e-pad an Eil brezel bed, etre 1941 ha 1945. Komzet e vez ivez eus al loskaberzh (holokost) pe eus diouennadeg ar Yuzevien. Gant an nazied e veze graet anv eus an "diskoulm diwezhañ" da vare an Trede Reich.\nDre an oberoù-se e teujont a-benn da lazhañ div drederenn eus Yuzevien Europa hag etre pemp ha c’hwec’h milion a dud en holl hervez an istorourien.\nAr ger shoah (hebraeg: שואה) a dalvez kement ha drouziwezh.\nAr ger hebraek evit envel un darvoud istorel hep e bar eo : hini al loskaberzh, pe diouennadeg ar Yuzevien, pe ar gouennlazh anezho, gant an nazied eo. Gwelloc’h e kav lod tud ober gant "Shoah" eget "loskaberzh" hiziv. Gant an nazied e veze graet an "diskoulm diwezhañ" (die Endlösung) eus ar Shoah da vare an Trede Reich.\nTud zo ha n’en kavont ket gwell eget loskaberzh, goude ma reont gantañ. Lavarout a rae Elie Wiesel da Michaël de Saint Cheron e 1988 e kave gwell ar ger « c'hourban » (כורבן) a vez implijet el lennegezh yidichek hag a dalv kement ha « distruj » hag a ra dave da hini an Templ. Graet e vez ivez gant yuzevlazh. An eil pe egile eus an tri ger (shoah, hourban, yuzevlazh) a vir ar pezh zo dibar ha yuzev en darvoud, hervez soñj Vincent Engel en e bennad « Holocauste, Shoah ou judéocide ? » e-barzh Le Nouvel Observateur (Hors-Série janvier 2003 - décembre 2004).\nAdtapet diwar « https://br.wikipedia.org/w/index.php?title=Shoah&oldid=1997899 »\nKemm diwezhañ d'an 8 Mez 2022 da 17:12\nKemmoù diwezhañ degaset d'ar bajenn-mañ d'an 8 Mez 2022, da 17:12.


izeloc'h - Wikeriadur\n1.2 Furm anv-gwan\nSavet diwar an anv-gwan izel hag an dibenn-ger -oc'h\nizeloc'h /iˈzɛːlɔx/ (furm vihanaat : izeloc'hik)\nDerez-uheloc'h an anv-gwan izel\nHa pa grogen da grediñ e kavjen primoc'h an tu da gimiadiñ diouzh va skeud eget diouzh an dienez, e tiskennen izeloc'h c'hoazh, dre ma 'z ae va c'halon war vihanaat. — (Jarl Priel, Va Buhez e Rusia, Al Liamm, 1955, p. 13.)\nE-kreiz houmañ, izeloc'h, emañ an Dourdu, ur stêrig peskedus, o redek, en ur hiboudiñ, etremek Pont-ar-Veuzenn hag ar Stêr-Aon. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 14.)\nPanevet e oan trellet gant ar vezh, em bije gwelet izeloc'h dezho... — (Youenn Drezen, Sizhun ar Breur Arturo, Al Liamm, 1971, p. 36.)\n[...] ha skrivet warnañ e lizherennoù du : Café du Cimetière hag un tamm izeloc'h Allée de boules. — (Jakez Konan, Lannevern e kañv ha danevelloù all, Al Liamm, 1980, p. 23.)\nIzeloc'h e lavaras, e c'henou ouzh skouarn ar soudard : [...]. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 95.)\n"Pizaot !" emezañ izeloc'h. — (Goulc'han Kervella, Brezel ar Rigadell, Al Liamm, 1994, p. 81.)\nIzeloc'h eget :\nBLEIZBROC'H. — [...]. E bavioù a-dreñv a zo kalz izeloc'h eget e re a-raok, e voue a zo garv ha tev, e groc'hen louet pe c'hell, marellet a zu. [...]. — M. G. — (ABEOZEN, Marvailhoù Loened, Skridoù Breizh, Brest, eil emb. 1943, p. 105.)\nEn tu all d'ar stêr, an heol a oa diskennet izeloc'h eget skourroù izelañ ar gwez pupli. — (Jakez Riou, Geotenn ar Werc'hez ha danevelloù all, Al Liamm, 1957, p. 40.)\nAr brid-stern hag ar c'houlouer a oa a-vec'h un troatad izeloc'h eget an terest. — (Jakez Konan, Ur marc'hadour a Vontroulez, Al Liamm, 1981, p. 9.)\nDiskenn a ran d'an ostaleri, tri metr izeloc'h eget ma burev, e-lec'h ma vo prientet din daou damm bara 'mann gant un delienn saladenn, un hanter garotezenn hag ur werennad Coca-Cola. — (Yann Gerven, Brestiz o vreskenn, Al Liamm, 1986, p. 18.)\nIzeloc'h evit :\nHe bleo a ziskenne izelloh evid bandenn he broz. — (Jules Gros, Le trésor du breton parlé Deuxième Partie, 1970, p. 30.)\nGoude, peogwir en doa graet glav bras en devezhioù a-raok, e soñjas mont da gerc'hat Erwanig da zont gantañ da besketa izeloc'h evit magerezh pesked ar Feunteun Wenn. — (Fañch Peru, Kañfarded Milin ar Wern, Skol Vreizh, 2008, p. 70.)\nIzeloc'h-izelañ : muioc'h-mui izel\nTroioù a reas, izeloc'h-izelañ, a-rez ar gwez. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 233.)\nSeul izeloc'h :\nHogen seul-uheloc'h an enor, seul-izeloc'h a dle bezañ ar galon. — (Youenn Drezen, Sizhun ar Breur Arturo, Al Liamm, 1971, p. 72.)\ngalleg : plus bas (fr) , plus basse(s) (fr) (que)\nAdtapet diwar « https://br.wiktionary.org/w/index.php?title=izeloc%27h&oldid=217808 »\nFurmoù anvioù-gwan brezhonek\nKemmoù diwezhañ degaset d'ar bajenn-mañ d'an 15 Ebr 2016, da 13:58.


Proviñsoù-Unanet - Wikipedia\n(Adkaset eus Proviñsoù Unanet)\nProviñsoù-Unanet (Republiek der Zeven Verenigde Nederlanden e nederlandeg, da lâret eo « Republik ar Seizh Izelvro Unanet ») a vez graet eus seizh proviñs an norzh eus ar Seitek Proviñs pe an Izelvroioù spagnol etre 1581 ha 1795, pa voe savet ar Republik Batav (19 a viz Genver 1795 - 5 a viz Mezheven 1806), ha da c'houde, Rouantelezh Holland (5 a viz Mezheven 1806 - 13 a viz Gouere 1810), gant ar C'hallaoued.\nAnv a vez graet ivez eus Izelvroioù an Hanternoz (pe Izelvroioù an Norzh), evit merkañ an diforc'h gant Izelvroioù ar C'hreisteiz (pe Izelvroioù ar Su) chomet dindan beli Spagn.\nD'ar 26 a viz Gouere 1581, dre Akta Den Haag, an holl broviñsoù-se hag a oa dindan beli roue Spagn a oa deuet da vezañ dizalc'h en ur grouiñ ur c'hevread. Ne oa ket ezhomm da glask re bell abegoù pennañ an digevrediñ-se :\nur respont e oa d'ar c'hreizennadur boulc'het gant Tiegezh Habsburg,\nabegoù relijiel a oa dre ma oa bet dibabet dogmoù ar gall Jean Calvin gant an darn vrasañ eus annezidi ar proviñsoù-se en enep da bolitikerezh dreistkatolik Fulup II (Spagn).\nAdalek 1586 o devoa paouezet Stadoù ar Proviñsoù Unanet da glask un tiern nevez hag aet e oa ar C'hengevread da Republik.\nAr seizh proviñs[kemmañ | kemmañ ar vammenn]\nFriz, aotrouniezh kozh\nGelderland, lod eus Dugelezh Geldern kozh\nGroningen, aotrouniezhoù kozh ar gêr hag an Ommelanden\nHolland, kontelezh kozh\nOverijssel, aotrouniezh kozh\nProviñs Utrecht, aotrouniezh kozh (Arc'heskopti Utrecht likaet e 1528 gant Feur-emglev Schoonhoven)\nZeeland, kontelezh kozh.\nOuzhpenn se e oa un eizhvet proviñs, kontelezh Drenthe, met ken paour e oa ar vroig-se ma n'he doa ket da baeañ tailhoù ha ma n'he doa dileuriad ebet e Stadoù an Izelvroioù.\nAdtapet diwar « https://br.wikipedia.org/w/index.php?title=Proviñsoù-Unanet&oldid=1815597 »\nKemmoù diwezhañ degaset d'ar bajenn-mañ d'an 15 Kzu 2018, da 10:01.


Pajenn:Perrot - Bue ar Zent.djvu/229 - Wikimammenn\nPajenn:Perrot - Bue ar Zent.djvu/229\n« Trugarekaet kentoc’h an Otrou Doue, eme ar zant, rak hen eo en deus roët d’ac’h ar gweled, hen hag a zo e c’houlou o sklerijenni ar bed. »\nBernlef a deuas da vezan unan eus diskibien Ludjer. Heuilh a reas anezan, hag evit skanvât e zamm, e vadeze ar baganed hag e kane d’eze ar psalmou.\nAr burzud-ze hag eleiz a re-all a zigoras o daoulagad d’an dud hag a reas da eleiz en em drei war ar relijion gristen.\nGoude bezan labouret hep damant ebet, e koueas klanv en Billerbult. Goulenn a reas ma vije kaset e relegou da Werden, elec’h ma oa ti e venec’h. Mervel a reas d’ar 26 a viz meurz 819.\nAr burzudou niverus c’hoarvezet eno e-tal e ve a roas da anaout skler, d’ar boblou tro-war-dro, e oa kurunet o abostol, gant eur gurunen a c’hened, en baradoz an Otrou Doue.\nHennez a zo eun den chentil !\nDarn a zo, ha pa c’hellont lavaret eus eun all hag en deus galloud warneze : « Oh ! hennez a zo eun den chentil ! » a gred bezan grêt anezan ar brasan meuleudi, ha pa zellfer piz, o deus grêt ar brasan tamall a oufent d’ober eus eun den. Rak petra eo bezan chentil, evit an darn vrasan eus an dud ?\nBezan chentil a zo lezel pep-hini libr d’ober ar pez a gar. Ha me lavar, me, eun den hag a zo ennan ar pleg-ze, en deus eur galon gri ha nan eur galon vat ; evelse, eun tad hag a wel e vab o ’n em rei da evan ha ne ra netra evit hen diarben a zo eun tad fall ; eur vam hag a wel he merc’h o ’n em rei d’an ebad ha ne ra netra evit he diarben a zo eur vamm fall ; eur penn-tiegez hag a wel e zervijerien o fouetan kement a c’honezont, ha ne ra netra evit o diarben, a zo eur penn-tiegez fall. Mat eo bezan mat ; bezan re vat ’zo fall.\nKavet e ve eus an dud-ze, koulskoude, ha muioc’h en amzer-man, zoken, eget biskoaz, ha n’emaent en penn an tiegeziou nemet dre an droug a lezont ober enne.\nKavet e ve tiegeziou, hag ar pez a fell d’ar vugale eo a ve grêt ha nan ar pez a fell d’ar gerent ; kavet e ve tiegeziou hag ar pez a fell d’ar zervijerien eo a ve grêt ha nan ar pez a fell d’ar vistri. Kavet e ve pennou-tiegez hag a ra pep tra war-dro ar re a zo dindanne, nemet gourc’hemenn d’eze. Tiegeziou hag eman kont gante evelse a zo tiegeziou o vont war o fenn d’an traou.\nAr gwellan pennou-tiegez eo ar re a oar ober d’ar re a zo dindanne chom en o renk. Pa ve pep tra en e renk, e ve urz ; n’eus nemet an dud a urz hag a vefe tud vat ; n’eus nemet an dud a urz hag a vefe tud chentil ; ha n’eus nemet an dud a oar senti hag a ouezo gourc’hemenn.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/229&oldid=140478 »


Saparmourat Atayevich Niyazov (Hervez reolennoù-skrivañ nevez an turkmeneg: Saparmyrat Ataýewiç Nyýazow, distaget: [θɑːpɑːrmuːrɑːt niːjɑːðɒv]), bet ganet d'an 19 a viz C'hwevrer 1940 en Aşgabat, marvet d'an 21 a viz Kerzu 2006 en Aşgabat, a zo bet unan eus tud pennañ Turkmenistan abaoe 1985. Prezidant ar vro eo bet ivez abaoe ar 21 a viz Mezheven 1991, ha bet disklêriet Prezidant da viken d'an 29 a viz Kerzu 1999.\nD'an 22 a viz Here 1993 e tisklêrias e voe bet kemmet e anv gantañ hag adalek ar poent-se e ranke bezañ anvet Turkmenbachi (reizhskrivadur turmenek: Türkmenbaşy, kirillek: Туркменбаши) hag a dalv "Penn an an Durkmened" diwar skouer Mustafa Kemal Atatürk.\nTamallet e vez gant broioù ar c'hornôg da vezañ un diktator kriz hag a vac'h war e bobl. Ouzhpenn-se e vez tamallet da gas war-raok ur politikerezh diazezet war e bersonelezh dre ma vez kavet dre ar vro a-bezh poltredoù ha delwennoù anezhañ, a-wechoù alaouret zoken, ha dre ma vez lakaet al levr Ruhnama ("Levr an Ene"), bet skrivet gantañ, da levr sakr.\nGant Turkmenbachi an hini e oa bet divizet chom a-sav da skrivañ an turkmeneg gant lizherennoù kirillek, d'ober kentoc'h gant al lizherenneg latin evel ma reer e turkeg, ur yezh kar.\nMervel a reas e dud pa oa eñ yaouank. Mervel a reas e dad o stourm en Eil Brezel Bed a-enep d'an Nazied ha mervel a reas ar peurrest eus e familh en ur c'hren-douar meur en Aşgabat e 1948. Desavet e oa bet adalek ar poent-se en un ti evit emzivaded kaset gant Soviediz ha neuze kaset da di ur c'har.\nE 1962 e teuas da vezañ ezel eus Strollad Komunour an Unaniezh Soviedel ha dont a reas a-benn da vezañ penn Strollad Komunour RSS Turkmenistan (treuzfeurmet da c'houde e Strollad Demokratel Turkmenistan) e 1985 goude ma oa bet skarzhet diouzh e bost gant Mikhaïl Gorbatchev, Muhammad Gapusov.\nPa oa e penn RSS Turkmenia e savas a-du gant an taol a-enep da vMikhaïl Gorbatchev e 1991 ha gallout a reas menel e penn ar vro goude ma 'z eas da get an Unaniezh Soviedel, pa deuas da vezañ prezidant kentañ (ha nemetañ) Turkmenistan.\nD'ar 25 a viz Du 2002 e oa bet klasket lazhañ anezhañ evit abegoù politikel.\nLec'hienn ofisiel (e saozneg)\nAdtapet diwar « https://br.wikipedia.org/w/index.php?title=Saparmyrat_Nyýazow&oldid=1853037 »


Pi de les Tres Branques e 2005\nPi de les Tres Branques, war-dro 1905\nEl Pi de les Tres Branques ("ar binenn he zri skourr" e katalaneg) zo ur binenn-ouez 25 metr uhelder (Pinus sylvestris) nepell diouzh Berga e hanternoz Kumuniezh Emren Katalonia Evit brogarourien Katalonia ez eo un arouez eus unaniezh an teir bro gatalan (Katalonia, Bro València, Balearez). Hag en-dro dezhi en em vod brogarourien d'an trede sul a viz Gouere bep bloaz..\nDisec'het eo ar wezenn abaoe 1913 hag en ur stad fall emañ bremañ, met ur wezenn peuzheñvel ha kalz yaouankoc'h, nepell diouti, anvet Pi Jove de les Tres Branques ("ar binenn driskourrek yaouank"), he deus kemeret he lerc'h. Enskrivet eo an div wezenn-se war roll monumantoù naturel ar vro gant gouarnamant Katalonia, abaoe 1987.\nMeur a wech eo bet taget ar wezenn gozh gant tud enebet ouzh brogarouriezh Katalonia. E 1939, goude Brezel diabarzh Spagn, e oa bet klasket diskar ar wezenn gant aduidi Franco, met argaset e oant bet gant tud ar vro. An dagadenn washañ zo c'hoarvezet e 2014, e-pad an noz etre an 12 hag an 13 a viz Mae, p'eo bet heskennet an hini vrasañ eus an daou gef a chome, gant tud dianav.\nEl Pi Jove, 200 m diouzh an hini gozh\n↑ El Pi de les Tres Branques, Ramon Felipó i Oriol\n↑ Vora un símbol d'unitat dels Països Catalans, El Punt Avui, 15/07/2012, \n↑ El Pi de les Tres Branques, en Enciclopèdia Catalana \n↑ Lec'hienn Generalitat de Catalunya : gwezenn gozh ha gwezenn yaouank\nAdtapet diwar « https://br.wikipedia.org/w/index.php?title=Pi_de_les_Tres_Branques&oldid=1977844 »


Dek breizhad yaouank en ONU evit lakaat ar gomz war ar ar minorelezhioù\nmardi 28 novembre 2017 à 14:50 Par Pauline Kerscaven, France Bleu Breizh Izel\nEmañ dek den yaouank eus Breizh o vont da gemer perzh e dekvet forum diwar-benn goulenneoù e-keñver ar minorezlezhioù. Ezel eo an dud yaouank-mañ eus "Kenstroll Breizh", ur strollad savet ganto gant ar pal mont dindan anv Breizh evit luskañ goulennoù a-zivout ar minorelezhioù.\nE palez Wilson, sez Poellgor Meur ar Broadoù Unanet evit ar gwirioù mab-den eo aozet ar forum. - ONU/Jean-Marc Ferré\nAnvet eo o strollad "Kenstroll Breizh". Tud disheñvel int ha dileuriet int bet gant o c'hevredigezhioù evit emellout e-pad ar Forum. Ezel int eus Brezhoneg er skol-veur, Nidiad Breizh, an UDB pe c'hoazh Diwan. Ha yaouank int holl ! Krouet o deus n'eus ket pell zo neuze ar strollad, gant ar pal mont dindan anv Breizh evit luskañ goulennoù a-zivout ar minorelezhioù.\nBetek ar c'hentañ a viz Kerzu e kemerint perzh en dekvet forum diwar-benn goulennoù e- keñver ar minorelezhioù, e Palez ar Vroadelezhioù, e Geneva. Aozet eo gant Komiserdi-Uhel Gwiroù mab-den en Aozadur ar Broioù Unanet.\n"Un degouezh eo evidomp da eskemm gant yaouankizoù all" Kenstroll Breizh\nUn tem a zo bet dibabet : yaouankiz minorel, etrezek kevredigezhioù enkaelaet ha lies. Met petra vo graet gant an dileuridigezh a vreizhiz yaouank ? "Ar forum ' vo un degouezh evidomp da eskemm gant yaouankizoù eus minorelezhioù broadel, kenedel, relijiel ha yezhel. Meur a zodenn a vo : an deskadurezh, kemer perzh er vuhez foran, ar mediaoù ha peoc'h ha stablided", a zispleg Kenstroll Breizh.\nKemer a raio perzh ivez Kenstroll Breizh er "Program diorren padus". "He fal a zo bodañ ar broioù hag ar pobloù evit gwelaat kondisionoù buhez an holl", eme ar strollad. Reiñ a ra ar program-se ali d'ar broioù ha da pobloù ar bed da "greñvaat ar strivoù evit mirout ha gwareziñ ar glad sevenadurel hag endro ar bed".\nSkritell ar forum. - OHCHR


Kendalc'h - Wikipedia\nAr c'hengevread Kendalc'h a oa bet savet e fin ar bloavezh 1950 e Kemper. Bleinet e oa bet gant ar rezistant Pêr Mokaer betek e varv 1961. Bodañ a ra an holl re a zo dedennet gant sevenadur Breizh. Polig Montjarret a oa bet pennsekretour ar c'hengevread-se.\nDont a reas da vezañ pouezusoc'h-pouezusañ adalek 1956 gant donedigezh Studierien Yaouank Breizh ha Diazezadur Sevenadurel Breizh. Sikouret o doa ar re-se ar frammoù kentañ (Bleuñ-Brug, Ar Falz, Bleimor ha Bodadeg ar Sonerion).\nAdtapet diwar « https://br.wikipedia.org/w/index.php?title=Kendalc%27h&oldid=1913843 »\nKemmoù diwezhañ degaset d'ar bajenn-mañ d'an 25 Her 2021, da 10:27.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Gerry Adams) (KildareStreet.com)\nResults 1-20 of 838,496 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Gerry Adams)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Gerry Adams)


Stumm eus an 3 Gwe 2017 da 15:49\n16 okted lamet , 4 bloaz zo\nStumm eus an 27 Gou 2017 da 11:04 (kemmañ)\nStumm eus an 3 Gwe 2017 da 15:49 (kemmañ) (dizober)\nMab e oa da [[Ec'hidna]], dezhi dremm ur vaouez ha korf un naer, ha da d[[Tyfon]], un euzhvil all hag a dufe tan hag a rae aon d'an doueed zoken. Un toullad breudeur ha c'hoarezed en devoa, ken euzhus all, evel [[Orthos]], ki daoubennek an Ifernioù, [[naer-zour Lerna]], [[Leon Nemea]] ha [[KimeraC'himera]].\nAn toull da vont er bed-se a gavas neuze e [[Tainaros]], ha skoazell en doe digant [[Athena]] da vont e-barzh da gentañ, digant [[Hermes]] da vont er-maez goude. Gant skoazell [[Hestia]] ez eas hebiou da C'haron. Dieubiñ a reas [[Theseüs]], met ne deuas ket a-benn da dennañ [[Peirithoos]] ac'hano. An daou-se a oa bet tapet gant Haides, ha dre un taol-hud bennak e oant bet staget ouzh ur bank evel pinijenn penegwirpeogwir o devoa klasket skrapañ [[Persefone]] : ken kreñv e oa an huderezh-se, pa voe distaget gant Herakles, ma chomas peget ouzh ar bank tammoù zo eus divvorzhed Theseüs, ha se zo kaoz ec'h anavezer e ziskennidi diouzh o divvorzhed treut.\nEn em gavout a reas Herakles gant Haides ha goulenn digantañ aotre da gas '''Kerberos''' gantañ war an douar, hahag Haides da reiñ e asant gant ma teuje an haroz a-benn da vestroniañ ar c'hi hep kemer arm ebet. Hag a-benn e teuas. Gwaskañ a reas al loen ken e teuas da vezañ ki bihan, e zougen war e chouk, e sachañ e-maez an ifernioù, dre gev [[Peloponnesos]]. E gas a reas da Eurystheüs, ha ken spontet e voe ar roue ma c'houlennas ouzh Herakles e gas en-dro dindan an douar.\nPa dremenjont dre v[[Mykenai]] e kouezhas takennoù eus e [[halv]] pistrius war un toullad plantennoù, ma servijont hirivhiziv d'ar sorserezed da ober huderezh du.\nAdtapet diwar « https://br.wikipedia.org/wiki/Dibar:MobileDiff/1767700 »


tevoc'h - Wikeriadur\n(Adkaset eus tevoc’h)\nSavet diwar an anv-gwan tev hag an dibenn-ger -oc'h\nDerez-uheloc'h an anv-gwan tev\nEr c'hiz-se oan deuet evel da veza teoc'h [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 138.)\nTevoc'h eget :\nDebret e spered gant an enkrez-se, e tivizas Vortigern sevel, e-kreiz porzh e gastell kreñvañ, un tour uheloc'h ha tevoc'h eget nep tour er bed. — (Langleiz, Romant ar Roue Arzhur/levrenn I : Marzhin, Al Liamm, 1975, p. 28.)\nTev eo an treid da welet er mor, tevoc'h eget pa vezont er-maez. — (Goulc'han Kervella, Lara, Al Liamm, 1989, p. 123.)\nTevoc'h evit :\n[...], gant gourc'hemenn da ober eur sug kalz tevoc'h evit an hini en devoa gwelet stag ouz troad an demezel ; [...]. — (G. MILIN, Gwechall-goz e oa..., Kemper, 1924, p. 27.)\nN'eo ket tevoh he gar evid eur valañsinenn orolaj. — (Jules Gros, Le trésor du breton parlé Première Partie, 1966, p. 44.)\nTevoc'h-tevañ : muioc'h-mui tev\n[...] ; n' oa ken anv nemet eus an dra-se, hag ar pezh a oa gwir eo e teue ar briñsez Ahez tevoc'h-tevañ bemdez. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 155.)\ngalleg : plus épais (fr) , plus épaisse(s) (fr) (que)\ngalleg : plus gras (fr) , plus grasse(s) (fr) (que)\ngalleg : plus gros (fr) , plus grosse(s) (fr) (que)\nAdtapet diwar « https://br.wiktionary.org/w/index.php?title=tevoc%27h&oldid=201409 »\nKemmoù diwezhañ degaset d'ar bajenn-mañ d'an 13 Gou 2015, da 08:02.


Ma révérence / Wilfrid Lupano & Rodguen | Korn an dudi\nPosted: 17 C'hwevrer 2014 in Bannoù-treset\nTikedennoù:Angoulême 2014, banenn-dreset polis\nMa révérence a zo ur vannenn-dreset gant Wilfrid Lupano (senario) ha Rodguen (tresadennoù), embannet gant Delcourt warlene.\nEviti o deus gounezet an daou oberour ar priz « Fauve Polar SNCF » (gwellañ bannenn-dreset polis) e Angoulêmes n’eus ket keit-zo.\nNe dro ket mat-tre ar bed evit Vincent. Karantez e vuhez a zo chomet gant o bugel er Senegal, e-lerc’h m’o deus graet anaoudegezh, a-raok ma tivizfe eñ distreiñ . Keuz bras en deus bremañ, ar pezh a zispleg e ziwaskadenn hag e gudennoù dramm. C’hoant en dije adkavout Rana met berr eo en em gavet gant an arc’hant. En un davarn e kont dezhañ un dezouger arc’hant hanter-vezv e vuhez, planedenn rust ha kalet. Alese e teu ar soñj da Vincent seveniñ un dagadenn. Met ket n’eus forzh pehini, rak n’eo ket ur paotr droug. Unan hep feulster. Hag ouzhphenn-se e vo rentet arc’hant d’an dezougerien evit en em zigareziñ ha darn vrasañ ar moneiz a yelo da sikour an Afrikaned. Dre ma vezomp laeret bemdez gant an tiez-bank, n’eo ket ur gwall afer laerezh anezho ur wech an amzer, geo ?\nKazi pevar bloaz o deus bet ezhomm Lupano ha Rodguen da beurlipat ar vannenn-dreset-se. Mat o deus graet kemer o amzer avat. Rak m’eo hir a-walc’h Ma révérence (hogos 130 pajennad), ne gaver ket hir e/he amzer an disterañ pa lenner anezhi. Dibaboù her a zo bet graet gant an oberourien ha deuet eo brav an disoc’h. An istor ijinet gant Lupano a vez kontet deomp gant Vincent, er c’hentañ gour, hag an « haroz » ne heul ket dre ret red an amzer met kentoc’h red e soñjoù (hag ar re-se n’int ket gwall urzhiet atav). Dibaboù brav a zo bet graet ivez gant Rodguen, evit ar pezh a sell eus an doare da zidroc’hañ plankennoù-zo (gwelet amañ-dindan da skouer) pe c’hoazh evit un toullad gavaeloù dic’hortoz a gustumer gwelet kentoc’h er sinema (ar pezh n’eo ket souezhus-kenañ pa ouezer e labour Rodguen evel treser tresadennoù-bev evit Dreamworks hag eo ar wech kentañ dezhañ tresañ ur vannenn-dreset).\nAn istor a heulier gant plijadur. Kenhoal en deus buan al lenner evit an tudennoù pennañ. Evit Vincent evel-just, met ivez evit Gaby Rocket, ur seurt rocker mod-kozh, loser un tamm anezhañ, dibabet gant ar paotr yaouank evit bezañ e gomper evit an taol.\nDaoust ma n’eo ket merket-kenañ, un tu « sokial » dedennus-kaer a zo ivez gant an istor, e meur a geñver a vefe diaes mennegiñ amañ hep kontañ re a draoù.\nUn taol kaer a zo bet graet gant Lupano ha Rodguen evit o bannenn-dreset kentañ, ha kompren a reer gwelloc’h perak o deus resevet ur priz e Angoulême. Spi ‘m eus ne vo ket an hini diwezhañ !\nM’emaoc’h c’hoazh etre daou soñj e c’hellit lenn dija an dek pajennad kentañ dre amañ, war lec’hienn Delcourt.\nMa révérence, gant Wilfrid Lupano ha Rodguen, Delcourt (2013), 128 pajennad.\nAr c'hantread a lavar:\n18 C'hwevrer 2014 da 7:11 PM\nWar a welan hon devez ar memes lennadennoù, hag ar memes sell :\n24 C'hwevrer 2014 da 9:22 mintin\nYa, gwelet ‘m boa da bennad. 😉\nIAM er C’harène (13/02/2014)


Marford - Wikipedia\nMarford zo ur gêriadenn e kontelezh Wrecsam, e biz Kembre. N'eus anv kembraek ebet gant ar gêriadenn-se. Emañ etre Gresffordd hag Yr Orsedd, e-kichen ar stêr Alun.\nAnavezet eo Marford evit an tiez nevez-c'hotek a reer anezho "cottage orné" e saozneg hag a voe savet eno e deroù an XIXvet kantved.\nE-kichen ar gêriadenn ez eus ur vengleuz kozh, a oa bet digoret e 1927 evit tennañ dafar d'ober un tunnel dindan ar Mersey. Serret e voe e 1971. Bremañ eo annezet gant plant a bep seurt ha gant balafenned. Un takad naturel eo, dindan gwarez Ymddiriedolaeth Natur Gogledd Cymru ("North Wales Wildlife Trust").\nAdtapet diwar « https://br.wikipedia.org/w/index.php?title=Marford&oldid=1739378 »\nKemmoù diwezhañ degaset d'ar bajenn-mañ d'an 14 C'hwe 2017, da 22:14.


Journal de Renaud Camus, mardi 9 juillet 2019\ncréée le mardi 9 juillet 2019, 18 h 19\nmodifiée le mardi 9 juillet 2019, 18 h 22Plieux, mardi 9 juillet 2019, cinq heures et demie. Le chien Vidocq nous donne bien du souci, malgré sa gentillesse. Hier matin nous l’avons lavé, ~~~~~~~, ~~~~~~~~~~~ ~~~~~ ~~~~~~~~~~ ~~~~~~~~~, ~~~ ~~~~ ~~ ~~~~~ ~~~~~~~~~ ~~~ ~~~~ ~~~ ~~~~~ classique setter anglais, ~~~~ ~~~ ~~~~~ ~~~~~~~~ ~~~ ~~~~~ ~~~~ ~~~ ~~~~~ ~~’~~~~~~, ~~~ ~~~’~~~~~~ ~~~~~ ~~~~~~~~~~~~ ~~~ ~~~~~~~~~~~~~ ~~~~~~~~~~~ ~~~ ~~~~~. ~~~~~ ~~~~~~~~~~~ ~~~~~ ~~~~~~~~’~~~~ ~~~~ ~~~~ ~~~~~~~~ ~~~~~ très en règle, ~~~~ ~~~~~~~~~ ~~~~~~~~~~~, ~~~ ~~~’~~~ ~~~ ~~~~~~ ~~~~~~~~~~~~~~~ Vidocq ~~~~ ~~~~~ ~~~ Sidobre (~~~ protestant ?).\nHélas, ~~’~~~ ~~~~~~ ~~~~~ ~~~~~ ~~~~~~~~~~ ~~~~ ~~~~~~~~~~~, ~~~~~~~ ~~~~~~~~ ~~~~~~~~ ~~~~ ~~~ coup de ciseaux ~~~~~~~~~~~~~~ ~~~ ~~~ ~~~~~, ~~~~~~~ ~~~ ~~~~~~, ~~~ ~~~~~~ ~~~~~ ~~~~~ ~~~ ~~~~~~~ ~~~~~, ~~~~~ ~~~~~~~~~~, ~~~ ~~~~~~~~ ~~ ~~~~~~ ~~~ ~~~~~~~~. ~~~~~~-~~~ ~~~~ ~~ ~~~~ ~~~~~~~~~~~~~~ ? L’avais-je légèrement coupé ~~~~~~~~ ~~~~~ ~~~ ~~~ ~~~~~~, ~~~~~~~~~ ~~~~~~~~~~, ~~’~~~~~~~~~~-~~~~~ ? ~~~ ~~~~~ ~~~~~~-~~~ ~~~~~~~~~ ~~~~ ~~~~~~ ~~’~~~~~~~~~, ~~~~ ~~~~~ ~~~ ~~~~~ ~~~~~~ ~~~~~~~~~ ~~~’~~~ ~~~~~~~~~~ ? ~~~ ~~~~~~ ~~~’~~~ ~~~~~~ faite le premier ~~~~~, ~~~ ~~ ~~ ~~~~ ~~~~~~~~, ~~~~~~ ~~~ ~~~~~~ ~~~~~~ ~~~~~ ~~~ ~~~~ ~~~ ~~~~~ ~~~ ~~~~ ~~’~~~~~~~~~, ~~’~~~~-~~-~~~~~ ~~’~~ ~~~~~~ ~~~ ~~~~~~ ~~~~~~~~~~, ~~~~~~~~~~~~~, ~~~~~~-~~~~~ ~~~~~~~~~ une sorte d’œdème (~~~~~ ~~’~~~~~~~ ~~~~~~~~~ ~~~ ~~~~~~~~~ ~~~~~~ ~~~~~~~~~~~~ ~~~~~~~ ~~~~~) ? ~~~~~ ~~’~~~ ~~~~~~~~ ~~~~ ~~~~~~, ~~~ ~~~~~~~~~ ~~~~~ ~~~~~~~~~~~ ~~~~ ~~~~~~~~~~~~ responsabilités.\nPierre ~~~~~~~ ~~~~~~ ~~~~~~~~’~~~~, ~~~~~ ~~~ ~~~~~~~~~~ au public, voir ~~~~~ ~~~~ ~~~~~~~~ ~~~ ~~~~~~~~ ~~~~~~~~~~~, ~~~~~ ~~~~ ~~~~~~~~~. ~~~ ~~ ~~ ~~~~~~~~ ~~~~~ ~~~~~~ ~~~~~ ~~~ ~~~~~~~~~~~~, ~~ ~~~~~~~~~~, ~~~~~~~ ~~~~ ~~~ ~~~~~~~~~~ ~~~~~ ~~~~~ ~~~ pouvait toujours pas ~~~~~~~~, ~~~ ~~~~~~ ~~~~~~ ~~~~~~~ ~~~~~~ ~~~~~~~~~~~~ ~~~~~ ~~~~~~~~~~~~. ~~’~~~~~~ ~~~ ~~~~~~~~~~, ~~~~ ~~~~~~~~~~~~, ~~~ ~~’~~~~~ ~~~ ~~~~~ ~~~~~~~~~~ ~~~~~~~~~, ~~~~ ~~’~~ ~~~~~ ~~ ~~~~~ ~~~ ~~~~~ le bain d’hier ~~~~~~, ~~~ ~~~~~ ~~~ ~~~~~~ ~~~ ~~~ ~~~~~~~~ ~~~~~~~~~. ~~~~~ ~~ ~~~~~~~~~ ~~~ ~~~~~~~~, ~~~ ~~~ ~~~~~~~~~~~~~~~ ~~’~~~ ~~~~~~~~~~~. ~~~~~ ~~~~~~~~~~ ~~~~~ ~~~~ ~~~ ~~~~~~~ ~~~~~ ~~~~~~~ jouir ici, en ~~~~~~~ ~~~ ~~~~~~ ~~~~~ ~~~~ ~~~~~~~~~, ~~~ ~~~~~~~~~~~~ (~~~~~ ~~’~~~~~~~~~~), ~~~ ~~~~~~~~~ ~~~~~~ ~~~~~~~~~~~~, ~~~~~~ ~~~~~~~~.\nvoir l’entrée du mardi 9 juillet 2019 et son image dans Le Jour ni l’Heure


Accueil / Lec'h / Breizh / Embannet eo klip ofisiel ar Redadeg 2018\nMaxime TOUZE 4 April 2018\nHa dic’hortoz eo ! Bep eil bloaz e vez sevenet ur c’hlip ofisiel gant ar ganaouenn bet choazet gant an dud. Betek an trec’h eo titl ar ganaouenn gant Penn Salsardin, teir mouezh, teir flac’h : Marine Lavigne, Sterenn Gwilhou hag Aude Moalig. Eus Douarnenez int e-giz ma c’haller divinout gant anv ar strollad.\nSavet eo bet ar c’hlip ofisiel war ar pozioù ofisiel met gant videoioù a bep seurt bep kaset gant kalz a dud. Ar pal a oa dañsal en ul lec’h dic’hortoz o vouskanañ ar pozioù evit ma c’hallfe bezañ lakaet ar pozioù gwir war muzelloù an danvez-rederien, eus ar re yaouankañ d’ar re goshañ, skolidi pe gopridi, strolladoù pe hiniennoù. Dont a ra brav ganto ! Plijus ha prop eo an disoc’h. Sellit ’ta !\nA-benn miz rik e loc’ho ar Redadeg eus straedoù Kemper betek an 12 a viz Mae e Plougerne. Un hanter eus ar c’hilometroù zo bet gwerzhet, 971 km evit bezañ resis. Muioc’h eget un hanter neuze. Amzer ’zo c’hoazh met arabat gortoz re ma fell deoc’h kaout ur c’hilometr tost ouzh ho ti.\nShare the post "Embannet eo klip ofisiel ar Redadeg 2018"